cyanic-selkie/wikianc huggingface dataset:
ಆಂಟನ್ ಚೆಕೊವ್
ಪರಂಪರೆ
ಚೆಕೊವ್ ರಿಂದ ಪ್ರಭಾವಿತರಾದ ಮತ್ತೊಬ್ಬ ಬರಹಗಾರನೆಂದರೆ ಅರ್ನೆಸ್ಟ್ ಹೆಮ್ಮಿಂಗ್ವೇ, ಆದರೆ ಅವರ ಬಗ್ಗೆ ಸಮಾಧಾನವಿಲ್ಲದೇ ಹೇಳುತ್ತಾರೆ: "ಚೆಕೊವ್ ಸುಮಾರು ಆರು ಒಳ್ಳೆ ಕಥೆಗಳನ್ನು ಬರೆದಿದ್ದಾರೆ. ಆದರೆ ಅವರೊಬ್ಬ ಹವ್ಯಾಸಿ ಬರಹಗಾರ." ಹಾಗು ವ್ಲಾಡಿಮಿರ್ ನಬೋಕೊವ್ ಒಂದೊಮ್ಮೆ ಚೆಕೊವ್ ರ ಕೃತಿಗಳನ್ನು "ಭಯಾನಕ ನೀರಸ ಶಬ್ದಗಳ ಕಲಬೆರಕೆ, ಸಿದ್ಧ ವಿಶೇಷಣಗಳು, ಪುನರಾವರ್ತನೆಗಳು" ಎಂದು ಹೇಳುತ್ತಾರೆ. ಆದರೆ ದಿ ಲೇಡಿ ವಿಥ್ ದಿ ಡಾಗ್ ಕಥೆಯನ್ನು "ಹಿಂದೆಂದೂ ಬರೆಯಲಾಗದ ಅತ್ಯುತ್ತಮ ಕಥೆಯೆಂದು" ಘೋಷಿಸುತ್ತಾರೆ ಜೊತೆಗೆ ಚೆಕೊವ್ ರ ಬರವಣಿಗೆಯು " ಒಬ್ಬ ವ್ಯಕ್ತಿಯ ಜೀವನದ ಪ್ರಮುಖ ಘಟನೆಗಳು ಇನ್ನೊಬ್ಬ ವ್ಯಕ್ತಿಯೊಂದಿಗೆ ಸಂಬಂಧ ಹೊಂದಿರುವ ರೀತಿಯಲ್ಲಿ ನಿಧಾನವಾಗಿ ,ವಿರಾಮವಿಲ್ಲದೇ ನಿಧಾನ ಮಂದ ಧ್ವನಿಯ" ರೀತಿಯಲ್ಲಿ ಇರುತ್ತದೆಂದು ವಿವರಿಸುತ್ತಾರೆ. ಲೇಖಕ ವಿಲ್ಲಿಯಮ್ ಬಾಯ್ಡ್ರಿಗೆ ಚೆಕೊವ್ ರ ಪ್ರಮುಖ ಪ್ರಗತಿಯು ವಿಲ್ಲಿಯಮ್ ಗೆರ್ಹಾರ್ಡಿ ಕರೆಯುವ "ಮಸುಕಾದ, ಭಂಗಗೊಂಡ, ಒರಟಾದ ಅಥವಾ ಇಲ್ಲದಿದ್ದರೆ ಜೀವನದ ನಡುವೆ ಪ್ರವೇಶಿಸುವ "ಕಥಾವಸ್ತುವಿನ ಘಟನೆ"ಯನ್ನು ಬಿಟ್ಟುಬಿಡುವುದಾಗಿತ್ತು. ವರ್ಜೀನಿಯ ವೂಲ್ಫ್ ಚೆಕೊವ್ ರ ಕಥೆಯ ವಿಶಿಷ್ಟ ಗುಣಮಟ್ಟದ ಬಗ್ಗೆ ದಿ ಕಾಮನ್ ರೀಡರ್ ನಲ್ಲಿ ಬಿಂಬಿಸುತ್ತಾರೆ (1925): "But is it the end, we ask? We have rather the feeling that we have overrun our signals; or it is as if a tune had stopped short without the expected chords to close it. These stories are inconclusive, we say, and proceed to frame a criticism based upon the assumption that stories ought to conclude in a way that we recognise. In so doing we raise the question of our own fitness as readers. Where the tune is familiar and the end emphatic—lovers united, villains discomfited, intrigues exposed—as it is in most Victorian fiction, we can scarcely go wrong, but where the tune is unfamiliar and the end a note of interrogation or merely the information that they went on talking, as it is in Tchekov, we need a very daring and alert sense of literature to make us hear the tune, and in particular those last notes which complete the harmony."
ಉಲ್ಲೇಖಗಳು
ವೈದ್ಯಕೀಯ ಜೀವನದೊಂದಿಗೆ ಬರವಣಿಗೆಯನ್ನು ಸೇರಿಸಿದಾಗ ಉದ್ಭವವಾಗುವ ಸವಾಲುಗಳ ಬಗ್ಗೆ.
ಬಾಹ್ಯ ಕೊಂಡಿಗಳು
ಜೀವನಚರಿತ್ರೆ ಇತರೆ ಕೃತಿಗಳು ಕಾನ್ಸ್ಟನ್ಸ್ ಗಾರ್ನೆಟ್ ರ ಸಣ್ಣಕಥೆಗಳ ಹಾಗು ಪತ್ರಗಳ ಎಲ್ಲ ತರ್ಜುಮೆಗಳು ಲಭ್ಯವಿದೆ, ಜೊತೆಗೆ S. S. ಕೋಟೆಲಿಯಾನ್ಸ್ಕಿ ಹಾಗು ಲಿಯೋನಾರ್ಡ್ ವೂಲ್ಫ್ ರ ತರ್ಜುಮೆಗೊಂಡ ನೋಟ್-ಬುಕ್ ನ ಆವೃತ್ತಿ - ಈ ಎಲ್ಲವುಗಳ ಮುದ್ರಣ ವಿವರಣೆಯ ಬಗ್ಗೆ ಮಾಹಿತಿಯನ್ನು "ರೆಫೆರೆನ್ಸಸ್" ನಲ್ಲಿ ನೋಡಿ. ಎಲ್ಲ ನಾಟಕಗಳ ಬಗೆಗಿನ ತರ್ಜುಮೆಗಳಿಗೆ ಜಾಲವೂ ಸಹ ಲಭ್ಯವಿದೆ.
ವರ್ಗ:೧೮೬೦ ಜನನ ವರ್ಗ:1904ರಲ್ಲಿ ಮರಣಹೊಂದಿದವರು ವರ್ಗ:19ನೇ-ಶತಮಾನದ ರಂಗಭೂಮಿ ವರ್ಗ:ಆಂಟನ್ ಚೆಕೊವ್ ವರ್ಗ:ಕ್ಷಯದಿಂದ ಸಂಭವಿಸಿದ ಮರಣಗಳು ವರ್ಗ:ರಷ್ಯಾದಲ್ಲಿರುವ ಪೂರ್ವಭಾಗದ ಸಾಂಪ್ರದಾಯಿಕ ಕ್ರೈಸ್ತರು ವರ್ಗ:ಜರ್ಮನಿಯಲ್ಲಿ ಸೋಂಕಿನ ಕಾಯಿಲೆಗಳಿಂದ ಸಂಭವಿಸಿದ ಮರಣಗಳು ವರ್ಗ:ವೈದ್ಯ ಬರಹಗಾರರು ವರ್ಗ:ಮಾಸ್ಕೋ ಆರ್ಟ್ ಥಿಯೇಟರ್ ವರ್ಗ:ಮಾಸ್ಕೋ ಸ್ಟೇಟ್ ಯೂನಿವರ್ಸಿಟಿಯ ಹಳೆ ವಿದ್ಯಾರ್ಥಿಗಳು ವರ್ಗ:ತಗನ್ರೋಗ್ ನ ಜನರು ವರ್ಗ:ರಷ್ಯಾದ ನಾಟಕಕಾರರು ಹಾಗು ಪ್ಲೇರೈಟ್ಸ್ ವರ್ಗ:ರಷ್ಯಾದ ಕಾದಂಬರಿಕಾರರು ವರ್ಗ:ರಷ್ಯಾದ ಸಾಂಪ್ರದಾಯಿಕ ಕ್ರೈಸ್ತರು ವರ್ಗ:ರಷ್ಯಾದ ವೈದ್ಯರುಗಳು ವರ್ಗ:ರಷ್ಯಾದ ಸಣ್ಣ ಕಥೆಗಾರರು ವರ್ಗ:ಸಾಹಿತಿಗಳು ವರ್ಗ:ರಷ್ಯನ್ ಭಾಷೆ ವರ್ಗ:ನಾಟಕಕಾರರು
ಭಾರತದ ವಿಶ್ವ ಪರಂಪರೆಯ ತಾಣಗಳು
ಹಿಮಾಚಲ ಪ್ರದೇಶ
ವರ್ಗ:ಸಂಸ್ಕೃತಿ ವರ್ಗ:ವಿಶ್ವ ಪರಂಪರೆಯ ತಾಣಗಳು
ಸಂನ್ಯಾಸ
ನೋಡಿ
ಭಗವದ್ಗೀತಾ ತಾತ್ಪರ್ಯ ಸಂನ್ಯಾಸ ಯೋಗ
ಬಾಹ್ಯ ಸಂಪರ್ಕಗಳು
ವರ್ಗ:ಆಶ್ರಮ ಪದ್ಧತಿ
ಅಂಬಾರ ಗುಡ್ಡ
ಅಂಬಾರ ಗುಡ್ಡವು ಕೊಲ್ಲೂರು-ನಿಟ್ಟೂರು-ಭಟ್ಕಳ ಮಾರ್ಗದಲ್ಲಿ ಸುಮಾರು ೪೦ ಕಿ.ಮೀಗಳ ನಂತರ ಸಿಗುತ್ತದೆ. ಇದು ಚಾರಣಾಸಕ್ತರಿಗೆ ಬಹು ಪ್ರಶಸ್ತವಾದ ಜಾಗ. ಕೊಲ್ಲುರಿನಿಂದ ಭಟ್ಕಳಕ್ಕೆ ಹೋಗುವಾಗ ಎಡಬದಿಗೆ ಅಂಬಾರಗುಡ್ಡಕ್ಕೆ ಹೋಗುವ ದಾರಿ ಎಂಬ ನಾಮ ಫಲಕ ಕಾಣುತ್ತದೆ. ಇಲ್ಲಿಂದ ಅಂಬಾರ ಗುಡ್ಡಕ್ಕೆ ಹೋಗಬಹುದು. ಗುಡ್ಡದ ಮೇಲಿನಿಂದ ಮೂಕಾಂಬಿಕಾ ವನ್ಯಜೀವಿ ವಲಯ, ಕೊಡಚಾದ್ರಿ ಬೆಟ್ಟ ಹಾಗು ಕೋಗಾರ್ ಘಾಟಿ ದೃಶ್ಯ ಕಾಣಸಿಗುತ್ತದೆ. ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ಪತಿರಿ
thumb ಪತಿರಿ ಅಕ್ಕಿಹಿಟ್ಟಿನಿಂದ ತಯಾರಿಸಲಾದ ದೋಸೆಯಂಥ ಖಾದ್ಯವಾಗಿದೆ. ಇದು ಕೇರಳ ರಾಜ್ಯದಲ್ಲಿ ಉತ್ತರ ಮಲಬಾರ್ ಹಾಗೂ ಮಲಬಾರ್‌ನ ಮಾಪಿಳ್ಳರ ಸ್ಥಳೀಯ ಪಾಕಪದ್ಧತಿಯ ಭಾಗವಾಗಿದೆ.ಪುಡಿಮಾಡಿದ ಅಕ್ಕಿಯನ್ನು ಬಿಳಿ ಕಣಕವಾಗಿ ತಯಾರಿಸಿ ಬಾಣಲೆಗಳ ಮೇಲೆ ಬೇಯಿಸಲಾಗುತ್ತದೆ.ತಯಾರಿಕೆಯ ನಂತರ ಇದನ್ನು ಮೃದುವಾಗಿಡಲು ಮತ್ತು ರುಚಿಯನ್ನು ಸುಧಾರಿಸಲು ಕೆಲವೊಮ್ಮೆ ತೆಂಗಿನ ಹಾಲಿನಲ್ಲಿ ನೆನೆಸಲಾಗುತ್ತದೆ.
ಇಂದು,ಪತಿರಿ ಈಗಲೂ ಕೇರಳದ ಮುಸ್ಲಿಮರಲ್ಲಿ ಜನಪ್ರಿಯ ಖಾದ್ಯವಾಗಿದೆ. ಇದನ್ನು ಸಾಮಾನ್ಯವಾಗಿ ರಾತ್ರಿ ಊಟಕ್ಕೆ ತಯಾರಿಸಿ ಮಾಂಸ ಅಥವಾ ಮೀನಿನೊಡನೆ ಬಡಿಸಲಾಗುತ್ತದೆ.ಕೆಲವು ಪ್ರದೇಶಗಳಲ್ಲಿ, ಪತಿರಿಯನ್ನು ಮುಸ್ಲಿಮರ ಉಪವಾಸದ ತಿಂಗಳಾದ ರಂಜಾನ್‍ನಲ್ಲಿ ಇಫ಼್ತಾರ್‌ನ ವೇಳೆ ನಿಯತವಾಗಿ ಬಡಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಕರ್ನಾಟಕದ ಧರ್ಮಗಳು
ಸ್ವಭಾವವಾದದ ಇತರ ಹೆಸರುಗಳು ಲೋಕಾಯತ ಮತ್ತು ಚಾರ್ವಾಕ. ಪ್ರತ್ಯಕ್ಷವಾಗಿ ಕಣ್ಣಿಗೆ ಕಾಣುವ ಮಣ್ಣು, ನೀರು, ಬೆಂಕಿ, ಗಾಳಿ ಎಂಬ ನಾಲ್ಕು ಭೂತಗಳೇ ಎಲ್ಲಕ್ಕೂ ಕಾರಣ. ಈ ಲೋಕವಲ್ಲದೆ ಬೇರೆ ಲೋಕವಾಗಲಿ ಸೃಷ್ಟಿಕರ್ತನೆಂಬ ದೇವರಾಗಲಿ, ನಾಲ್ಕು ಭೂತಗಳಿಂದ ಕೂಡಿದ ಶರೀರವನ್ನು ಬಿಟ್ಟು ಅದಕ್ಕಿಂತ ಬೇರೆಯಾದ ಆತ್ಮವಾಗಲಿ ಇಲ್ಲವೆಂಬುದು ಲೋಕಾಯತಮತ. ಇದು ವೈದಿಕ ಕರ್ಮಗಳನ್ನು ನಿರಾಕರಿಸುತ್ತದೆ. ದುಃಖಕರವಾದುದನ್ನು ಬದಿಗೊತ್ತಿ ಸುಖಕರವಾದುದನ್ನು ಆಯ್ದುಕೊಂಡು ಬಾಳುವುದೇ ವಿವೇಕ; ಅರ್ಥ ಮತ್ತು ಕಾಮಗಳೇ ಪರಮಪುರುಷಾರ್ಥಗಳು ಎಂಬುದು ಇದರ ನೀತಿ. ವೈದಿಕಧರ್ಮಕ್ಕೆ ವಿರುದ್ಧವಾಗಿ ಹುಟ್ಟಿದ ಮತಗಳಲ್ಲಿ ಭಾರತದ ಈಶಾನ್ಯಭಾಗದಲ್ಲಿ ಹುಟ್ಟಿಕೊಂಡ ಜೈನಧರ್ಮ ಮತ್ತು ಬೌದ್ಧಧರ್ಮಗಳು ತುಂಬ ಪ್ರಬಲವಾದುವು. ಇವು ವೈದಿಕ ಕರ್ಮಗಳನ್ನು ಬಹಿಷ್ಕರಿಸುತ್ತವೆ; ಸೃಷ್ಟಿಕರ್ತನಾದ ಈಶ್ವರನನ್ನೂ ಜಾತಿಭೇದಗಳನ್ನೂ ನಿರಾಕರಿಸುತ್ತವೆ. ಆದರೆ ಇವೆರಡೂ ಜನತೆಗೆ ಅರ್ಥವಾಗುವ ಪ್ರಾಕೃತಭಾಷೆಗಳ ಮೂಲಕ ಸ್ವಾರ್ಥತ್ಯಾಗ ಮತ್ತು ಅಹಿಂಸೆಗಳನ್ನು ಪರಮಧರ್ಮಗಳೆಂದು ಸಾರಿದುವು. ಇವುಗಳ ತತ್ತ್ವವನ್ನು ಮುಂದೆ ವಿವರಿಸಲಾಗುತ್ತದೆ. ಅನಂತರಕಾಲದಲ್ಲಿ ಭಾರತೀಯ ಷಡ್ದರ್ಶನಗಳೆಂದು ಹೆಸರಾಗಿರುವ ವೇದಾಂತ, ಪೂರ್ವಮೀಮಾಂಸಾ, ಸಾಂಖ್ಯ, ಯೋಗ, ನ್ಯಾಯ ಮತ್ತು ವೈಶೇಷಿಕ ಶಾಸನಗಳು ರೂಪಗೊಂಡುವು. ಬಹುಶಃ ಇದೇ ಕಾಲದಲ್ಲೇ ತಾಂತ್ರಿಕ ಮತ್ತು ಶಾಕ್ತ ಆಗಮಗಳು ಹುಟ್ಟಿರಬೇಕು. ಇವು ಕಾಲಾಂತರದಲ್ಲಿ ಶೈವ ಮತ್ತು ಬೌದ್ಧಧರ್ಮಗಳನ್ನು ಆವರಿಸಿದುವು. ಪ್ರ.ಶ.ಪೂ. ೩ನೆಯ ಶತಮಾನದಿಂದ ಪ್ರ.ಶ. ೮ನೆಯ ಶತಮಾನದವರೆಗೆ ವೈಷ್ಣವ, ಶೈವ, ಶಾಕ್ತಮತಗಳನ್ನೊಳಗೊಂಡ ವೈದಿಕಧರ್ಮಗಳೂ ಬೌದ್ಧ ಜೈನಧರ್ಮಗಳೂ ವಾಯುವ್ಯ ಈಶಾನ್ಯಗಳ ಕಡೆಯಿಂದ ದಕ್ಷಿಣ ಪ್ರದೇಶಗಳಿಗೆ ಹಬ್ಬಿದುವು. ೨ನೆಯ ಶತಮಾನದಲ್ಲಿ ಕ್ರೈಸ್ತ ಧರ್ಮ ದಕ್ಷಿಣದ ಕೊಚಿನ್ ಪ್ರದೇಶದಲ್ಲಿ ಕಾಲಿಟ್ಟಿತು. ಆಂಗ್ಲೇಯರು ಭಾರತದಲ್ಲಿ ತಮ್ಮ ಪ್ರಭುತ್ವವನ್ನು ಸ್ಥಾಪಿಸಿದ ಮೇಲೆ ಅದು ಉತ್ಕರ್ಷ ಹೊಂದಿತು. ಇಸ್ಲಾಂ ಧರ್ಮ ೭೧೨ರಲ್ಲಿ ಸಿಂಧ್ ಪ್ರದೇಶವನ್ನು ಹೊಕ್ಕು ದಕ್ಷಿಣಕ್ಕೆ ೧೩ನೆಯ ಶತಮಾನದಲ್ಲಿ ಕಾಲಿಟ್ಟಿತು; ತರುವಾಯ ೧೯ನೆಯ ಶತಮಾನದವರೆಗೂ ಭಾರತಾದ್ಯಂತ ವಿಶೇಷವಾಗಿ ಬೆಳೆಯಿತು. ಈ ಹಿನ್ನೆಲೆಯಲ್ಲಿ ಕರ್ನಾಟಕದ ಎಲ್ಲ ಪ್ರಮುಖ ಧರ್ಮಗಳನ್ನೂ ಪರಿಶೀಲಿಸಬಹುದು.
ಬೌದ್ಧಧರ್ಮ
ಬೌದ್ಧಧರ್ಮ ಕರ್ನಾಟಕಕ್ಕೆ ಬಂದದ್ದು ಚಕ್ರವರ್ತಿ ಅಶೋಕನ ಕಾಲದಲ್ಲಿ. ಅವನ ಶಾಸನಗಳು ಕರ್ನಾಟಕದ ಹಲವೆಡೆಗಳಲ್ಲಿವೆ. ಸಾತವಾಹನರ ಕಾಲದಲ್ಲಿ ಬನವಾಸಿಯಲ್ಲಿ ಬೌದ್ಧವಿಹಾರಗಳು ಸ್ಥಾಪಿತವಾದುವು. ಶೈವಕ್ಷೇತ್ರವಾಗುವುದಕ್ಕೆ ಮುಂಚೆ ಶ್ರೀಶೈಲ ಬೌದ್ಧಧರ್ಮದ ಕೇಂದ್ರವಾಗಿತ್ತು. ಕಾಲಕ್ರಮದಲ್ಲಿ ಜೈನ ಮತ್ತು ಹಿಂದೂ ಧರ್ಮಗಳು ಪ್ರಬಲಗೊಂಡು ಕರ್ನಾಟಕದಲ್ಲಿ ಬೌದ್ಧಧರ್ಮ ಕ್ಷೀಣವಾಯಿತು. ಆದರೂ ಅದು ೧೨ನೆಯ ಶತಮಾನದವರೆಗೂ ಕರ್ನಾಟಕದಲ್ಲಿ ಕೆಲವು ಕಡೆ ಉಳಿದುಕೊಂಡಿತ್ತು. ಧಾರವಾಡ ಜಿಲ್ಲೆಯ ಡಂಬಳ ಎಂಬಲ್ಲಿನ ೧೦೯೫ರ ಒಂದು ಶಾಸನದಲ್ಲಿ ಹದಿನಾರು ಶ್ರೇಷ್ಠಿಗಳು ಅಲ್ಲಿ ಒಂದು ಬೌದ್ಧವಿಹಾರವನ್ನೂ ಬೌದ್ಧದೇವತೆಯಾದ ತಾರಾದೇವಿಯ ದೇವಾಲಯವನ್ನೂ ಕಟ್ಟಿಸಿದರೆಂದು ಉಕ್ತವಾಗಿದೆ.
ಬೌದ್ಧಧರ್ಮ ವೈದಿಕ ಯಜ್ಞಯುಗಾದಿಗಳನ್ನೂ ಪಶುಬಲಿಯನ್ನೂ ನಿಷೇಧಿಸಿತು ; ಜಾತಿಭೇದಗಳನ್ನು ಎಣಿಸದೆ ಎಲ್ಲರಿಗೂ ಜೀವನದಿಂದ ಮುಕ್ತಿಯನ್ನು ಪಡೆಯುವ ಮಾರ್ಗವನ್ನು ಬೋಧಿಸಿತು; ತೀವ್ರದೇಹಶೋಷಣೆಯ ಮಾರ್ಗವನ್ನೂ ಭೋಗಲಾಲಸೆಯ ಲೋಕಾಯತ ನೀತಿಯನ್ನೂ ಬಿಟ್ಟು ಮಾಧ್ಯಮಿಕ ಸಂಯಮದಿಂದ ಗುರಿ ಸಾಧಿಸುವ ಮಾರ್ಗವನ್ನು ತೋರಿಸಿತು. ಆಸೆಯೇ ದುಃಖಕ್ಕೆ ಮೂಲ. ಅದರ ನಿರ್ಮೂಲನವೇ ಮುಕ್ತಿಸಾಧನೆಗೆ ಮಾರ್ಗ. ಸಮ್ಯಕ್ ಜ್ಞಾನ ಸಮ್ಯಕ್ ಸಂಕಲ್ಪ, ಸಮ್ಯಕ್ ವಾಕ್ ಮತ್ತು ಸತ್ಚಾರಿತ್ರ- ಈ ನಾಲ್ಕು ಎಲ್ಲರೂ ಅನುಸರಿಸಬೇಕಾದವು. ಅಷ್ಟಾಂಗಯೋಗಗಳ ಮಾರ್ಗ ಬೌದ್ಧಸಂನ್ಯಾಸಿಗಳಿಗೆ. ಬುದ್ಧದೇವ ದೇವತಾಪೂಜೆಯನ್ನು ನಿಷೇಧಿಸಿದ್ದರೂ ಕಾಲಾಂತರದಲ್ಲಿ ಬೌದ್ಧರಲ್ಲಿ ಮೂರ್ತಿಪೂಜೆ ಆಚರಣೆಗೆ ಬಂತು. ಹಿಂದೂ ಧರ್ಮ ಪುನರುದ್ಧಾರ ಕಾಲದಲ್ಲಿ ಬುದ್ಧ ವಿಷ್ಣುವಿನ ಒಂದು ಅವತಾರವಾಗಿ ಬೌದ್ಧಧರ್ಮ ಹಿಂದೂ ಧರ್ಮದಲ್ಲಿ ಲೀನವಾಯಿತು. ಗೌಡಪಾದ ಮತ್ತು ಶಂಕರರು ಮಾಧ್ಯಮಿಕರ ತರ್ಕವನ್ನೇ ಉಪಯೋಗಿಸಿಕೊಂಡು ಜಗತ್ತು ಅನಿತ್ಯ ಬ್ರಹ್ಮವೊಂದೇ ನಿತ್ಯಸತ್ಯವೆಂಬ ಉಪನಿಷತ್ತಿನ ಧರ್ಮವನ್ನು ಪುನರುಜ್ಜೀವನಗೊಳಿಸಿದರು. ಈ ಕಾರಣಗಳಿಂದ ಕರ್ನಾಟಕದಲ್ಲಿ ಬೌದ್ಧಧರ್ಮ ಕ್ಷಯಿಸಿ ಅದರ ಅವಶೇಷಗಳು ಮಾತ್ರ ಉಳಿದಿವೆ. ಬೌದ್ಧಧರ್ಮ ಕರ್ನಾಟಕದಲ್ಲಿ ಕ್ಷೀಣವಾದರೂ ಬುದ್ಧ ಬೋಧಿಸಿದ ಪರಮತ ಸಹಿಷ್ಣುತೆಯ ಸಂದೇಶ ಮಾತ್ರ ಕರ್ನಾಟಕದಲ್ಲಿ ಇಂದಿಗೂ ಬೇರೂರಿದೆ. ಕರ್ನಾಟಕದಲ್ಲಿ ಪ್ರಸಕ್ತಶಕದ ಪ್ರಾರಂಭಕಾಲದಿಂದ ಬೌದ್ಧಸಂನ್ಯಾಸಿಗಳು ತಮ್ಮ ಧಾರ್ಮಿಕ ಗ್ರಂಥಗಳ ರಚನೆಯ ಮೂಲಕ ಕನ್ನಡ ಸಾಹಿತ್ಯದ ಉಗಮ ಮತ್ತು ಬೆಳೆವಣಿಗೆಗೆ ಕಾರಣರಾಗಿದ್ದಿರಬಹುದೆಂದೂ ಆ ಧರ್ಮದ ಅವನತಿಯೊಂದಿಗೆ ಆ ಸಾಹಿತ್ಯವೂ ಕಣ್ಮರೆಯಾಗಿರಬಹುದೆಂದೂ ಟಿ.ಎಸ್.ವೆಂಕಣ್ಣಯ್ಯನವರು ಅಭಿಪ್ರಾಯಪಟ್ಟಿದ್ದಾರೆ.
ಜೈನಧರ್ಮ
ಜೈನಧರ್ಮಪ್ರತಿಷ್ಠಾಪಕನಾದ ಮಹಾವೀರ ಬುದ್ಧನಿಗಿಂತ ಸ್ವಲ್ಪ ಮುಂಚಿನವನು. ಅದು ಕರ್ನಾಟಕಕ್ಕೆ ಪ್ರ.ಶ.ಪೂ. ೪ನೆಯ ಶತಮಾನದ ಅಂತ್ಯದಲ್ಲಿ ಪ್ರವೇಶಿಸಿತು. ಚಂದ್ರಗುಪ್ತ ಮೌರ್ಯ ತನ್ನ ಗುರು ಭದ್ರಬಾಹುವಿನೊಂದಿಗೆ ಇಲ್ಲಿಗೆ ಬಂದು ಶ್ರವಣಬೆಳಗೊಳದಲ್ಲಿ ನೆಲೆಸಿದನೆಂದು ಐಹಿತ್ಯವಿದೆ. ೮ನೆಯ ಶತಮಾನದ ಕೆಲವು ಶಾಸನಗಳೂ ಈ ವಿಷಯವನ್ನು ತಿಳಿಸುತ್ತವೆ. ಬೌದ್ಧಧರ್ಮ ಕರ್ನಾಟಕದಲ್ಲಿ ಲುಪ್ತವಾದರೂ ಜೈನಧರ್ಮ ಇಲ್ಲಿಯವರೆಗೆ ಸಾರೋದ್ಧಾರವಾಗಿ ಬೆಳೆದು ಬಂದಿದೆ. ಗಂಗರಾಜರು ೩೨೫ ರಿಂದ ೧೦೦೦ದ ವರೆಗೆ ಜೈನರಿಗೆ ಆಶ್ರಯ ಕೊಟ್ಟು ಅವರ ಅಭ್ಯುದಯಕ್ಕೆ ಕಾರಣರಾದರು. ರಾಷ್ಟ್ರಕೂಟರಲ್ಲಿ ಅನೇಕರು ಜೈನಧರ್ಮಾವಲಂಬಿಗಳಾಗಿದ್ದರು. ಕರ್ನಾಟಕದ ಸಂಸ್ಕೃತಿಗೆ ಮತ್ತು ಕನ್ನಡ ಸಾಹಿತ್ಯಕ್ಕೆ ಜೈನರ ಕೊಡುಗೆ ಅಪಾರವಾದುದು. ಹರಿಭದ್ರ ಜೈನದರ್ಶನವನ್ನು ಸಂಗ್ರಹವಾಗಿ ಹೀಗೆ ವರ್ಣಿಸಿರುತ್ತಾನೆ; ಜೈನಧರ್ಮದ ತತ್ತ್ವಗಳು ಒಂಬತ್ತು-ಜೀವ, ಅಜೀವ, ಪುಣ್ಯ, ಪಾಪ, ಆಸ್ರವ ಸಂವರ, ಬಂಧ, ನಿರ್ಜರ ಮತ್ತು ಮೋಕ್ಷ. ಚೇತನಾತ್ಮಕವಾದ ಜೀವ ಪಾಪಪುಣ್ಯಗಳ ಕರ್ತ ಮತ್ತು ಅವುಗಳ ಫಲದ ಭೋಕ್ತ. ತದ್ವಿರುದ್ಧ ಲಕ್ಷಣವುಳ್ಳದ್ದು ಅಜೀವ. ಜೀವವಾಗಲಿ ಅಜೀವವಾಗಲಿ ಸೃಷ್ಟಿಯಾದುವಲ್ಲ. ಜೀವ ರೂಪರಸಗಂಧಸ್ಪರ್ಶನಗಳಿಗೆ ಕಾರಣವಾದ ಪುದ್ಗಲದ ಸಂಪರ್ಕದಿಂದ. ಪುಣ್ಯಪಾಪಕರ್ಮಗಳಿಂದ ತುಂಬಿಕೊಳ್ಳುತ್ತದೆ. ಸತ್ಕರ್ಮ ಪುದ್ಗಲವೇ ಪುಣ್ಯ ; ದುಷ್ಕರ್ಮ ಪುದ್ಗಲವೇ ಪಾಪ. ಅಜ್ಞಾನ, ರಾಗ, ರತಿ, ಮೋಹ ಮುಂತಾದುವುಗಳಿಂದ ಹುಟ್ಟಿದ ಪಾಪಕರ್ಮ ಜೀವರುಗಳಲ್ಲಿ ತುಂಬಿಕೊಳ್ಳುವುದಕ್ಕೆ ಆಸ್ರವ ಎಂದು ಹೆಸರು. ಆಸ್ರವ ಆತ್ಮದ ಬಂಧನಕ್ಕೆ ಕಾರಣ. ಪುಣ್ಯ ಪಾಪಗಳು ಜೀವರುಗಳನ್ನು ಜನ್ಮಾಂತರಗಳವರೆಗೆ ಹಿಂಬಾಲಿಸುತ್ತವೆ. ಪಾಪ ಬಂದು ಸೇರದಂತೆ ತಡೆಯಲು ಸಾಧ್ಯ. ಅಹಿಂಸೆ, ಸತ್ಯವಚನ, ಅಪರಿಗ್ರಹ, ಬ್ರಹ್ಮಚರ್ಯ, ಸ್ವಾರ್ಥತ್ಯಾಗ ಮುಂತಾದ ವ್ರತ ಅನುಷ್ಠಾನಗಳಿಂದ ಪಾಪವನ್ನು ತಡೆಯಬಹುದು. ಇದಕ್ಕೆ ಸಂವರ ಎಂದು ಹೆಸರು. ಈಗಾಗಲೇ ಬಂದು ತುಂಬಿಕೊಂಡಿರುವ ಪಾಪಕರ್ಮವನ್ನು ಶರೀರ ಆತ್ಮದಿಂದ ಬೇರೆಯಾದದ್ದು ಎಂಬ ನಿಶ್ಚಿತಜ್ಞಾನದಿಂದ ಸುಟ್ಟುಹಾಕಬಹುದು. ಹಿಂದಿನದನ್ನು ತೊಡೆದುಹಾಕುವುದಕ್ಕೆ ನಿರ್ಜರ ಎಂದು ಹೆಸರು. ಎಲ್ಲ ಬಗೆಯ ಆವರಣಗಳೂ ತೇಲಿ ಹೋಗಿ ಆತ್ಮಜ್ಞಾನ ಫಲಿಸಿದಾಗ ಜೀವರುಗಳಿಗೆ ಮೋಕ್ಷ ದೊರೆಯುತ್ತದೆ. ಮೋಕ್ಷ ದೊರೆತಾಗ ಆತ್ಮ ತನಗೆ ಸಹಜವಾದ ಅನಂತಜ್ಞಾನ, ಅನಂತವೀರ್ಯ, ಅನಂತಸುಖಗಳನ್ನು ಪಡೆಯುತ್ತದೆ. ಸಮ್ಯಕ್ದರ್ಶನ, ಸಮ್ಯಕ್ಚಾರಿತ್ರ, ಸಮ್ಯಕ್ಜ್ಞಾನವೆಂಬ ತ್ರಿರತ್ನಗಳು ಮೋಕ್ಷಸಾಧನಗಳು. ಜೈನಧರ್ಮವನ್ನು ಸ್ವತಂತ್ರವಾಗಿ ಗ್ರಹಿಸಿ ನಿರ್ವಾಣವನ್ನು ಪಡೆದವರು ತೀರ್ಥಂಕರರು. ಇಂಥ ಇಪ್ಪತ್ತನಾಲ್ಕು ತೀರ್ಥಂಕರರನ್ನು ಜೈನರು ದೇವರುಗಳೆಂದು ಪುಜಿಸುತ್ತಾರೆ. ಇಪ್ಪತ್ತನಾಲ್ಕನೆಯ ತೀರ್ಥಂಕರನೇ ವರ್ಧಮಾನ ಮಹಾವೀರ. ಮಹಾವೀರನ ತರುವಾಯ ಬೋಧೆಯಿಂದ ಮುಕ್ತಿಪಡೆದವರು ಕೇವಲಿಗಳು. ಇವರು ಗೌರವಾರ್ಹರಾದರೂ ಪೂಜಾರ್ಹರಲ್ಲ.
ಶೈವಧರ್ಮ
ಇದರ ಪ್ರಾಚೀನತೆಯನ್ನು ಕುರಿತು ಹಿಂದೆ ಪ್ರಸ್ತಾಪಮಾಡಲಾಗಿದೆ. ಕರ್ನಾಟಕದಲ್ಲಿ ಕಡೆಯ ಪಕ್ಷ ಸಾತವಾಹನರ ಕಾಲದಿಂದ ಈ ಧರ್ಮ ರೂಢಿಯಲ್ಲಿದ್ದಂತೆ ತಿಳಿದುಬರುತ್ತದೆ. ಸಾತವಾಹನ ಮತ್ತು ಚುಟುಕುಲದ ರಾಜರು ತಾಳಗುಂದದ ಪ್ರಣವೇಶ್ವರನ ಅರ್ಚಕರಾಗಿದ್ದರೆಂದು ಶಾಸನ ತಿಳಿಸುತ್ತದೆ. ಅನಂತರದ ಕದಂಬರು ತಮ್ಮ ವಂಶ ಈಶ್ವರನಿಂದ ಉತ್ಪತ್ತಿಯಾದ ಮುಕ್ಕಣ್ಣ ಅಥವಾ ತ್ರಿನೇತ್ರ ಕದಂಬನಿಂದ ಪ್ರಾರಂಭವಾಯಿತೆಂದು ಹೇಳಿಕೊಂಡಿದ್ದಾರೆ. ಕದಂಬ, ಚಾಳುಕ್ಯ ರಾಜರನೇಕರು ಶೈವಧರ್ಮಾನುಯಾಯಿಗಳಾಗಿದ್ದರು. ಆ ಕಾಲದಲ್ಲಿ ಶೈವರಲ್ಲಿ ಮತಪ್ರಭೇದಗಳು ಹುಟ್ಟಿಕೊಂಡುವು. ಪಾಶುಪತ, ಕಾಳಾಮುಖ, ಲಾಕುಳ, ಮಹೇಶ್ವರಪಂಥಗಳು ಹೆಚ್ಚು ಕಡಿಮೆ ಒಂದೇ ಆಗಿರುವಂತೆ ತೋರುತ್ತದೆ. ಶಂಕರಾಚಾರ್ಯರು ಪಾಶುಪತರನ್ನೂ ಮಾಧವರು ಲಕುಲೀಶ ಪಾಶುಪತರನ್ನೂ ಮಾಹೇಶ್ವರರೆಂದು ಕರೆದಿರುತ್ತಾರೆ. ಸಿರಾ ಮತ್ತು ಸಕಲೇಶಪುರದ ಶಾಸನಗಳು ಕಾಳಾಮುಖರೂ ಲಕುಲೀಶರೂ ಒಂದೇ ಪಂಥದವರೆಂದು ತಿಳಿಸುತ್ತವೆ. ಪಾಶುಪತ ಶೈವಧರ್ಮ ಸ್ವಚ್ಫವಾದ ಸಾತ್ವಿಕಧರ್ಮ. ಕರ್ನಾಟಕದಲ್ಲಿ, ಮುಖ್ಯವಾಗಿ ಶ್ರೀಶೈಲದಲ್ಲಿ ಶಂಕರಾಚಾರ್ಯರ ಕಾಲದಲ್ಲಿ ಪ್ರಚಾರದಲ್ಲಿದ್ದದ್ದು ಉಗ್ರಭೈರವ ಉಪಾಸಕರ ಕಾಪಾಲಿಕ ಮತ. ಇವರು ಶಿವನನ್ನು ಒಲಿಸಿಕೊಳ್ಳಲು ನರಬಲಿ ಕೊಡುತ್ತಿದ್ದರು; ಮದ್ಯವನ್ನು ಸೇವಿಸಿ ಭೀಕರವಾಗಿ ನರ್ತಿಸುತ್ತಿದ್ದರು. ಮೂಕಾಂಬಿಕೆಯ ಕ್ಷೇತ್ರ ಶಕ್ತಿ ಉಪಾಸಕರ ಕ್ಷೇತ್ರವಾಗಿತ್ತು. ಶೈವಧರ್ಮಕ್ಕೆ ಹತ್ತಿರದ ಸಂಬಂಧದ ಮತ ಗಾಣಾಪತ್ಯ ಮತ. ಈ ಮತದವರಲ್ಲಿ ಆರು ಬಗೆಗಳುಂಟು. ೧. ಪ್ರಳಯಕಾಲದಲ್ಲೂ ನಾಶಹೊಂದದೆ ಉಳಿಯುವ ಮಹಾಗಣಪತಿ ಪುಜಕರು. ೨. ಋಗ್ವೇದದಲ್ಲಿ ಉಕ್ತವಾಗಿರುವ ಬೃಹಸ್ಪತಿರೂಪನಾದ ಹರಿದ್ರಾ ಗಣಪತಿ ಪುಜಕರು. ೩. ಶಾಕ್ತರಂತೆ ವಾಮಾಚಾರ ನಡೆಸುವ, ಉತಿಷ್ಠ ಗಣಪತಿ ಉಪಾಸಕರು. ೪. ನವೀನ ಗಣಪತಿ ಪುಜಕರು. ೫. ಸ್ವರ್ಣಗಣಪತಿ ಪುಜಕರು. ೬. ಸಂತಾನ ಗಣಪತಿ ಪುಜಕರು. ಶೈವಮತಕ್ಕೆ ಹತ್ತಿರದ ಸಂಬಂಧಿಯಾದ ಇನ್ನೊಂದು ಮತ ಸ್ಕಾಂದಮತ. ಈ ಮತದ ಮುಖ್ಯ ದೇವತೆ ಕಾರ್ತಿಕೇಯ. ಕುಮಾರನೆಂದೂ ಷಣ್ಮುಖನೆಂದೂ ಈ ದೇವತೆಯನ್ನು ಸಂಬೋಧಿಸುವುದುಂಟು. ಕರ್ನಾಟಕದಲ್ಲಿ ಸೊಂಡೂರು ಬೆಟ್ಟದಲ್ಲಿ ಕುಮಾರಸ್ವಾಮಿಯ ಪ್ರಾಚೀನ ದೇವಾಲಯವಿದೆ. ಕದಂಬ ಮತ್ತು ಪೂರ್ವ ಚಾಳುಕ್ಯ ಶಾಸನಗಳಲ್ಲಿ ಕಾರ್ತಿಕೇಯನ ಪ್ರಶಸ್ತಿ ಇದೆ. ಶಂಕರಾಚಾರ್ಯರು ಕರ್ನಾಟಕದಲ್ಲಿ ಪ್ರಚಾರಮಾಡಿದ ಕಾಲದಲ್ಲಿ ಕಾಪಾಲಿಕರ ಘೋರಕೃತ್ಯಗಳನ್ನು ಖಂಡಿಸಿ, ಶಾಕ್ತರೂ ಗಾಣಾಪತ್ಯರೂ ಆಚರಿಸುತ್ತಿದ್ದ ಪಂಚಮಕಾರಗಳನ್ನು ನಿರ್ಮೂಲಗೊಳಿಸಿ ಪರಿಶುದ್ಧವಾದ ಶೈವ, ಶಾಕ್ತ, ಗಾಣಾಪತ್ಯ ಮತಗಳನ್ನು ಸ್ಥಾಪಿಸಿದರು. ಕರ್ನಾಟಕದ ಶೃಂಗೇರಿಯಲ್ಲಿ ಇವರು ಸ್ಥಾಪಿಸಿದ ಮಠ ದಕ್ಷಿಣದಲ್ಲೆಲ್ಲ ಅತ್ಯಂತ ಪ್ರಸಿದ್ಧವಾದುದು. ಇದು ವಿಷ್ಣುಸರ್ವೋತ್ತಮ ಶಿವಸರ್ವೋತ್ತಮವೆಂಬ ಭೇದವೆಣಿಸದೆ ಎಲ್ಲ ಬಗೆಯ ಸೇಶ್ವರ ಭಾವನೆಗಳಿಗೂ ಸಮಾನ ಗೌರವ ಸಲ್ಲಿಸುವ ಸ್ಮಾರ್ತ ಸಂಪ್ರದಾಯದ ಮುಖ್ಯ ಕೇಂದ್ರ. ವಿಜಯನಗರದ ಅಭ್ಯುದಯದಕಾಲದಲ್ಲಿ ಇದಕ್ಕೆ ವಿಶೇಷ ರಾಜಾಶ್ರಯ ದೊರೆಯಿತು. (ನೋಡಿ- ಅದ್ವೈತ)
ಶಂಕರಾಚಾರ್ಯರ ತರುವಾಯ ಕರ್ನಾಟಕದಲ್ಲಿ ಶೈವಮತ-ಅದರಲ್ಲೂ ವೀರಶೈವಧರ್ಮ-ವಿಶೇಷವಾಗಿ ಬೆಳೆಯಿತು. ಇದು ಅನೇಕ ಕಡೆಗಳಿಂದ ಸ್ಫೂರ್ತಿಪಡೆದು ಬೆಳೆದ ಮತ. ೬ನೆಯ ಶತಮಾನದಿಂದ ೯ನೆಯ ಶತಮಾನಗಳವರೆಗಿದ್ದ ತಮಿಳುದೇಶದ ೬೩ ಪುರಾತನರ ಚರಿತ್ರೆಯನ್ನು ಒಳಗೊಂಡ ಪೆರಿಯಪುರಾಣದಿಂದ ಇದು ಸ್ಫೂರ್ತಿ ಪಡೆಯಿತು. ತಮಿಳು ವೀರಶೈವರು ಸ್ಥವಿರ ಲಿಂಗಪುಜಕರು. ಕರ್ನಾಟಕ ವೀರಶೈವರಾದರೋ ಇಷ್ಟಲಿಂಗಧಾರಿಗಳು. ಕನ್ನಡ ವೀರಶೈವರು, ಪಶು, ಪತಿ, ಪಾಶ ಎಂಬ ಮೂರು ಮುಖ್ಯತತ್ತ್ವಗಳನ್ನೊಳಗೊಂಡ ಪಾಶುಪತವನ್ನು ಅನುಸರಿಸಿದರು. ವೀರಶೈವ ಧರ್ಮದ ಉಗಮ ರೇವಣಸಿದ್ಧ, ಮರುಳುಸಿದ್ಧ, ಪಂಡಿತಾರಾಧ್ಯ ಏಕೋರಾಮ, ವಿಶ್ವಾರಾಧ್ಯ ಎಂಬ ಪಂಚಾಚಾರ್ಯರಿಂದಾಯಿತೆಂದು ಕೆಲವು ವೀರಶೈವಗ್ರಂಥಗಳಲ್ಲಿ ಉಕ್ತವಾಗಿದೆ. ಶ್ರೀಪತಿಪಂಡಿತನೂ ಶ್ರೀಕಂಠನೂ ಬ್ರಹ್ಮಸೂತ್ರಗಳ ಮೇಲೆ ಶಿವಪರವಾಗಿ ಬರೆದಿರುವ ಭಾಷ್ಯಗಳಿಂದಲೂ ವೀರಶೈವರು ಸ್ಫೂರ್ತಿಪಡೆದಿರುತ್ತಾರೆ. ಇವೆಲ್ಲಕ್ಕಿಂತ ಮುಖ್ಯವಾಗಿ ಇದು ಶರಣರ ಸಾಹಿತ್ಯದಿಂದ, ಶರಣರ ಪ್ರಚಾರಕಾರ್ಯದಿಂದ ಬಲಗೊಂಡ ಮತ. ನಮಗೆ ತಿಳಿದಮಟ್ಟಿಗೆ ಜೇಡರ ದಾಸಿಮಯ್ಯ, ಏಕಾಂತದ ರಾಮಯ್ಯ- ಇವರು ಬಸವಣ್ಣನವರ ಕಾಲಕ್ಕಿಂತ ಬಹುಶಃ ಒಂದು ಶತಮಾನಕ್ಕಿಂತ ಮುಂಚೆ ವೀರಶೈವಧರ್ಮವನ್ನು ಪ್ರಚಾರಮಾಡಲು ತುಂಬ ಶ್ರಮಿಸಿದವರು. ಬಸವಣ್ಣನವರ ಕಾಲಕ್ಕೆ ಶಿವಶರಣರ ಗುಂಪು ತುಂಬ ಬೆಳೆದಿತ್ತು. ಸ್ವಾನುಭವ, ಸಚ್ಚಾರಿತ್ರ್ಯ, ಪರಿಶುದ್ಧ ಶಕ್ತಿಗಳಿಂದ ತುಂಬಿದ ಈ ಶರಣರ ಮತದಿಂದ ಬಸವಣ್ಣನವರು ಆಕರ್ಷಿತರಾಗಿ ಇವರನ್ನು ಅತಿಶಯವಾಗಿ ಸತ್ಕರಿಸಿ ಈ ಮತದ ಉದ್ಧಾರಕರಾದರು. ಇವರು ಚೆನ್ನಬಸವಣ್ಣ, ಅಲ್ಲಮಪ್ರಭು ಮತ್ತು ಸಿದ್ಧರಾಮ ಮುಂತಾದವರ ಸಹಕಾರದಿಂದ ಅನುಭವಮಂಟಪವನ್ನು ಕಟ್ಟಿದರು. ಈ ಅನುಭವಮಂಟಪಕ್ಕೆ ಅಕ್ಕಮಹಾದೇವಿಗೂ ಪ್ರವೇಶ ದೊರೆಯಿತು. ಈ ಮಂಟಪದಲ್ಲಿ ಆತ್ಮ-ಆತ್ಮ ಮಥಿಸಿ ಅನುಭಾವ ಹುಟ್ಟಿತು; ವಚನಗಳ ಮೂಲಕ ಅಭಿವ್ಯಕ್ತವಾಯಿತು. ಈ ನಾಲ್ವರಿಂದಲ್ಲದೆ ಅನೇಕ ಶರಣರಿಂದ ಹೊರಬಿದ್ದ ವಚನಕೃತಿಗಳೂ ಸೇರಿ ಒಂದು ವಚನವಾರಿಧಿ ಏರ್ಪಟ್ಟಿತು. ವಚನಕಾರರು ಶೈವಾಗಮಗಳಿಗಿಂತ ಪಾಶುಪತ, ಕಾಳಾಮುಖ ಮುಂತಾದ ಶುಷ್ಕತತ್ತ್ವ ಸಿದ್ಧಾಂತಗಳಿಗಿಂತ ಸ್ವಾನುಭವದಿಂದ ಷಟ್ಸ್ಥಲವಿಧಾನದ ಮೂಲಕ ಕ್ರಮವಾಗಿ ತಳದ ಮೆಟ್ಟಿಲಿಂದ ಮೇಲಿನ ಮೆಟ್ಟಿಲಿಗೆ ಹತ್ತಿ ಶಿವನನ್ನು ಸಾಕ್ಷಾತ್ಕರಿಸಿಕೊಳ್ಳುವುದಕ್ಕೆ ಹೆಚ್ಚು ಪ್ರಾಶಸ್ತ್ಯವನ್ನು ಕೊಟ್ಟಿರುತ್ತಾರೆ. ವಚನಸಾಹಿತ್ಯದಲ್ಲಿ ತತ್ತ್ವಗಳ ವಿವರಣೆ ಇಲ್ಲದಿಲ್ಲ. ಮಹಾಭಾರತದಲ್ಲಿ ಒಂದು ಕಡೆ ಉಕ್ತವಾಗಿರುವ ವಿಶ್ವೋತ್ಪತ್ತಿ ಕ್ರಮವನ್ನು ಚೆನ್ನಬಸವಣ್ಣನವರು ಕರಣ ಹಸುಗೆಯಲ್ಲಿ ವರ್ಣಿಸಿರುತ್ತಾರೆ. ವೀರಶೈವ ಪಂಥ ಶಕ್ತಿವಿಶಿಷ್ಟಾದ್ವೈತಪರವಾದುದೆಂದು ಕ್ರಿಯಾಸಾರಕರ್ತೃವಾದ ನೀಲಕಂಠನೂ ಅದ್ವೈತಪರವಾದುದೆಂದು ಮಗ್ಗೇಯ ಮಾಯಿದೇವನೂ ಹೇಳಿರುತ್ತಾನೆ.
ಬಸವಣ್ಣನವರ ತರುವಾಯ ವೀರಶೈವಧರ್ಮ ತುಂಬ ಬೆಳೆಯಿತು. ಇದಕ್ಕೆ ರಾಜಾಶ್ರಯವೂ ಜನರ ವಿಶ್ವಾಸವೂ ದೊರೆಯಿತು. ವಿಶೇಷ ಪ್ರೋತ್ಸಾಹ ಕೊಟ್ಟವರು ಕೆಳದಿಯ ನಾಯಕರು. ವೀರಶೈವ ಧರ್ಮವನ್ನು ಕುರಿತ ಸಂಸ್ಕೃತ ಗ್ರಂಥಗಳು ಇವರ ಪ್ರೋತ್ಸಾಹದಿಂದ ಹುಟ್ಟಿದುವು.
ಶ್ರೀವೈಷ್ಣವಧರ್ಮ
ಶ್ರೀವೈಷ್ಣವಧರ್ಮಕ್ಕೆ ಉಪನಿಷತ್ತುಗಳೂ ಪಂಚರಾತ್ರಾಗಮವೂ ಮಹಾಭಾರತದ ಭಗವದ್ಗೀತೆಯೂ ಆಧಾರಗಳೆಂದು ಈಗಾಗಲೇ ತಿಳಿಸಿದೆ. ಶಂಕರಾಚಾರ್ಯರಿಗಿಂತ ಮುಂಚೆ ದಕ್ಷಿಣ ದೇಶಗಳಲ್ಲಿ ವೈಷ್ಣವಮತ ಅನೇಕ ರೂಪಗಳಲ್ಲಿ ಪ್ರಚಾರದಲ್ಲಿತ್ತು. ಅನಂತಶಯನಕ್ಕೆ ಶಂಕರಾಚಾರ್ಯರು ಬಂದ ಕಾಲದಲ್ಲಿ ಅಲ್ಲಿ ಭಕ್ತ, ಭಾಗವತ, ವೈಷ್ಣವ, ಪಂಚರಾತ್ರ, ವೈಖಾನಸ ಮತ್ತು ಕರ್ಮಹೀನ ಎಂಬ ಆರು ಬಗೆಯ ವೈಷ್ಣವ ಸಂಪ್ರದಾಯಗಳಿದ್ದುವು. ಈ ವೈಷ್ಣವರನ್ನು ಅದ್ವೈತಕ್ಕೆ ಒಳಪಟ್ಟ ಭಾಗವತರನ್ನಾಗಿ ಶಂಕರಾಚಾರ್ಯರು ಪರಿವರ್ತಿಸಿದರು. ಶಂಕರಾಚಾರ್ಯರು ತಮ್ಮ ಜನ್ಮಸ್ಥಳವಾದ ಕಾಲಟಿಯಲ್ಲಿ ವಿಷ್ಣುದೇವಾಲಯವನ್ನು ಸ್ಥಾಪಿಸಿದರು. ಹರಿದ್ವಾರ, ಬದರಿನಾಥ್ ಎಂಬ ಉತ್ತರದ ಪುಣ್ಯಸ್ಥಳಗಳಲ್ಲಿ, ಬೌದ್ಧರ ಪ್ರಾಬಲ್ಯದಿಂದ ನಿಂತುಹೋಗಿದ್ದ ವಿಷ್ಣುಪೂಜೆಯನ್ನು ಪುನರುಜ್ಜೀವನಗೊಳಿಸಿದರು.
ಮೇಲೆ ಹೇಳಿದ ವೈಷ್ಣವಸಂಪ್ರದಾಯಗಳಲ್ಲದೆ ತಮಿಳುನಾಡಿನಲ್ಲಿ ೫ನೆಯ ಶತಮಾನದಿಂದ ಆಳ್ವಾರುಗಳೆಂಬ ವೈಷ್ಣವಭಕ್ತರ ಧರ್ಮವೊಂದು ಬೆಳೆದು ಬಂದಿತ್ತು. ಇವರು ಭಕ್ತಿಗೆ ಹೆಚ್ಚು ಬೆಲೆ ಕೊಟ್ಟು ಪ್ರಬಂಧಗಳೆಂಬ ಹಾಡುಗಳ ಮೂಲಕ ತಮ್ಮ ಧರ್ಮವನ್ನು ಅಭಿವ್ಯಕ್ತಿಗೊಳಿಸಿದರು. ಈ ಪಂಥದ ಏಳಿಗೆಗೆ ಕಾರಣರಾದವರು- ೯ ಮತ್ತು ೧೦ನೆಯ ಶತಮಾನದಲ್ಲಿದ್ದ ನಾಥಮುನಿಗಳು ಮತ್ತು ಅವರ ಮೊಮ್ಮಕ್ಕಳಾದ ಯಾಮುನಾಚಾರ್ಯರು. ವೇದಾಭ್ಯಾಸಪಾರಂಗತರಾದ ಯಾಮುನಾಚಾರ್ಯರು ಬೋಧಿಸಿದ ಶ್ರೀವೈಷ್ಣವಸಂಪ್ರದಾಯವನ್ನು ಕರಗತಮಾಡಿಕೊಂಡು ಅದರ ಪ್ರಚಾರಕ್ಕೆ ತೊಡಗಿದ್ದಾಗ ಅವರ ಅಂತ್ಯವಾಯಿತು. ಅವರ ಆಶಯವನ್ನು ಈಡೇರಿಸುವ ಕಾರ್ಯವನ್ನು ರಾಮಾನುಜರು ಕೈಗೊಂಡರು. ಆಚಾರ, ಸಂಪ್ರದಾಯಗಳ ತೊಡಕಿನಿಂದ ಮುಕ್ತರಾಗಲು ರಾಮಾನುಜರು ಸಂನ್ಯಾಸವಹಿಸಿ ಜ್ಞಾನಪ್ರಸಾರಣ ಕಾರ್ಯದಲ್ಲಿ ಉದ್ಯುಕ್ತರಾದರು.
ರಾಮಾನುಜರು ಗದ್ಯತ್ರಯ, ನಿತ್ಯಗ್ರಂಥ ಮತ್ತು ಗೀತಾಭಾಷ್ಯ, ಬ್ರಹ್ಮಸೂತ್ರದ ಮೇಲೆ ವಿಶಿಷ್ಟಾದ್ವೈತಪರವಾದ ಶ್ರೀಭಾಷ್ಯ- ಇವರನ್ನು ಬರೆದರು. ಬ್ರಹ್ಮನ ಶಕ್ತಿರೂಪಳಾದ ಲಕ್ಷ್ಮಿಗೆ ಉಚ್ಚಸ್ಥಾನವನ್ನು ಕೊಟ್ಟುದೇ ಶ್ರೀಭಾಷ್ಯದ ವೈಶಿಷ್ಟ್ಯ. ಇದಾದಮೇಲೆ ರಾಮಾನುಜರು ವೇದಾಂತದೀಪ, ವೇದಾಂತಸಾರ, ವೇದಾರ್ಥಸಂಗ್ರಹ ಎಂಬ ಗ್ರಂಥಗಳನ್ನು ಬರೆದರು. ಉಪನಿಷತ್ತುಗಳ ಮೇಲೆ ಭಾಷ್ಯ ಬರೆಯದಿದ್ದರೂ ವೇದಾರ್ಥಸಂಗ್ರಹದಲ್ಲಿ ಅವುಗಳ ಸಾರವನ್ನು ಇವರು ತಿಳಿಸಿದ್ದಾರೆ. ಇವರು ಆಳ್ವಾರುಗಳ ಪ್ರಬಂಧಗಳನ್ನು ದ್ರಾವಿಡವೇದವೆಂದು ಕರೆದು ಅವುಗಳಿಗೆ ವೇದಕ್ಕೆ ಸಮಾನವಾದ ಸ್ಥಾನವನ್ನು ಕೊಟ್ಟರು. ಬ್ರಹ್ಮಸೂತ್ರಗಳ, ಭಗವದ್ಗೀತೆಯ ಮತ್ತು ಪ್ರಬಂಧಗಳ ತತ್ತ್ವ ವಿಶೇಷ ಸಹಿತವಾದ ಬ್ರಹ್ಮನ್- ಎಂಬ ವಿಶಿಷ್ಟಾದ್ವೈತ ತತ್ತ್ವವನ್ನು ರಾಮಾನುಜರು ಸ್ಪಷ್ಟಪಡಿಸಿದರು. ಪರತತ್ತ್ವವೆಂಬುದು ನಾರಾಯಣನೇ. ಜಗತ್ತಿಗೆ ಕಾರಣವಾದ ಪ್ರಕೃತಿಯ ಕಾರಣ ನಾರಾಯಣನೇ. ಜೀವೇಶ್ವರಭೇದ ಸಹಜವಾದದ್ದು. ಆತ್ಮ ಪರಮಾತ್ಮದ ಅಂಶ. ಪರಮೇಶ್ವರನಾದ ನಾರಾಯಣನಲ್ಲಿ ಶ್ರದ್ಧೆ ಇಡುವುದರಿಂದ ಮಾತ್ರ ಮುಕ್ತಿ. ಪ್ರೇಮರೂಪವಾದ ಭಕ್ತಿಯೇ ಈ ಶ್ರದ್ಧೆ. ಇದೇ ಶರಣಾಗತಿ. ಶರಣಾಗತಿಯೇ ಪ್ರಪತ್ತಿ. ಇದೇ ಮೋಕ್ಷಸಾಧನೆಗೆ ನೇರವಾದ ಮಾರ್ಗ. ಇದು ರಾಮಾನುಜರ ತತ್ತ್ವದ ಸಾರ. ದೋಷರಹಿತನೂ ನಿತ್ಯನೂ ಚೇತನಾಚೇತನ ವಸ್ತುಗಳಲ್ಲಿ ವ್ಯಾಪ್ತನೂ ಅಂತರ್ಯಾಮಿ ಸ್ವರೂಪನೂ ಸಚ್ಚಿದಾಂನದಸ್ವರೂಪನೂ ಆದ ಈಶ್ವರ ಐದು ಬಗೆಯಾಗಿ ಪ್ರಕಟವಾಗುವನೆಂಬುದು ಶ್ರೀವೈಷ್ಣವಧರ್ಮಕ್ಕೆ ವಿಶಿಷ್ಟವಾದ ಭಾವನೆ. ರಾಮಾನುಜರ ಸುಧಾರಕ ಮನೋಧರ್ಮಕ್ಕೆ ಅಂತ್ಯಜರಲ್ಲಿ ಅವರು ತೋರಿದ ಪ್ರೇಮ ಒಂದು ಕುರುಹು. ಗಾಂಧಿಯವರು ಅಂತ್ಯಜರನ್ನು ಹರಿಜನರೆಂದು ಕರೆದರು. ಅವರಿಗಿಂತ ಎಂಟನೂರು ವರ್ಷಗಳ ಹಿಂದೆ ರಾಮಾನುಜರು ಅವರನ್ನು ತಿರುಕುಲತ್ತಾರ್ ಎಂದರೆ ಶ್ರೇಷ್ಠಕುಲದವರು ಎಂದು ಕರೆದರು. ಮೇಲುಕೋಟೆಯ ಚೆಲುವನಾರಾಯಣ ದೇವಸ್ಥಾನಕ್ಕೆ ಇವರಿಗೆ ವರ್ಷದಲ್ಲಿ ಮೂರು ದಿನಗಳ ಪ್ರವೇಶ ದೊರೆಯುವಂತೆ ಕಟ್ಟುಮಾಡಿದರು; ಜಾತಿಭೇದವನ್ನೆಣಿಸದೆ ಎಲ್ಲರಿಗೂ ಪಂಚಸಂಸ್ಕಾರಗಳು ದೊರೆಯುವಂತೆ ಮಾಡಿದರು. ರಾಮಾನುಜರ ಅನಂತರ ವೈಷ್ಣವಧರ್ಮ ವಿಶೇಷವಾಗಿ ಬೆಳೆಯಿತು. ಮೈಸೂರು ಪ್ರಾಂತ್ಯದಲ್ಲಿ ಶ್ರೀವೈಷ್ಣವರು ಹೇರಳವಾಗಿದ್ದಾರೆ. ರಾಮಾನುಜರ ಅನಂತರ ಶ್ರೀವೈಷ್ಣವರಲ್ಲಿ ತೆಂಗಲೈ (ದಕ್ಷಿಣದ) ವಡಗಲೈ (ಉತ್ತರದ) ಎಂಬ ಎರಡು ಬೇಧಗಳು ಹುಟ್ಟಿಕೊಂಡುವು. ನೀನೇ ಗತಿ ಎಂದು ನಾರಾಯಣನಲ್ಲಿ ಶರಣಾಗತ ಭಾವ ತಳೆದ ಜೀವರಿಗೆ ಪ್ರಯತ್ನವಿಲ್ಲದೆಯೇ ಮುಕ್ತಿಕೊಡುವಷ್ಟು ನಾರಾಯಣಪ್ರೇಮ ಅಪಾರ ಎಂಬುದು ತೆಂಗಲೆಯವರ ಮತ. ಮೋಕ್ಷಸಾಧನೆಗೆ ಮಾನವ ಪ್ರಯತ್ನ ಅಗತ್ಯ ಎಂಬುದು ವಡಗಲೆಯವರ ಮತ. ಪಿಳ್ಳೈಲೋಕಾಚಾರ್ಯರು ತೆಂಗಲೈ ಆಚಾರ್ಯರು, ವೇದಾಂತ ದೇಶಿಕರು ವಡಗಲೈ ಆಚಾರ್ಯರು. ಅದ್ವೈತ ವೇದಾಂತದಂತೆ ವಿಶಿಷ್ಟಾದ್ವೈತವೇದಾಂತವೂ ದಕ್ಷಿಣದಲ್ಲಿ ಹುಟ್ಟಿ ಉತ್ತರದ ದೇಶಗಳಿಗೆ ಹಬ್ಬಿತು. ವಿಶಿಷ್ಟಾದ್ವೈತ ಮತದಿಂದ ಸ್ಫೂರ್ತಿಪಡೆದ ರಮಾನಂದರು ೧೪-೧೫ನೆಯ ಶತಮಾನಗಳಲ್ಲಿ ಉತ್ತರದೇಶಗಳಲ್ಲಿ ಈ ಮತವನ್ನು ಪ್ರಚಾರ ಮಾಡಿದರು.
ಮಾಧ್ವಮತ
ವೈಷ್ಣವಸಂಪ್ರದಾಯಗಳಲ್ಲಿ ಮಾಧ್ವಮತ ಬ್ರಹ್ಮ ಸಂಪ್ರದಾಯಕ್ಕೆ ಸೇರಿದ್ದು. ಇದೂ ಭಕ್ತಿಮಾರ್ಗದ ಪಂಥವೇ. ಇದರದು ಅದ್ವೈತ, ವಿಶಿಷ್ಟಾದ್ವೈತ ತತ್ತ್ವಗಳಿಗಿಂತ ಭಿನ್ನವಾದ ದ್ವೈತತ್ತ್ವ. ಶಂಕರಾಚಾರ್ಯರ ಪ್ರಕಾರ ಭೇದರಹಿತವಾದ ನಿರ್ಗುಣಬ್ರಹ್ಮವೇ ಪರಮಾತ್ಮ. ರಾಮಾನುಜಾಚಾರ್ಯರ ಪ್ರಕಾರ ವಿಶೇಷಸಹಿತವಾದ ಪ್ರಕೃತಿಯನ್ನು ಶರೀರವಾಗಿ ಉಳ್ಳ, ಆತ್ಮಗಳನ್ನು ಅಂಶಗಳಾಗಿ ಉಳ್ಳ, ಗುಣಪರಿಪೂರ್ಣವಾದ ಬ್ರಹ್ಮವೇ ಪರಮಾತ್ಮ. ಮಧ್ವಾಚಾರ್ಯರ ಪ್ರಕಾರ ಬ್ರಹ್ಮ ಪ್ರಕೃತಿಗಿಂತ ಬೇರೆ ; ಜೀವಾತ್ಮರು ಇವೆರಡಕ್ಕಿಂತ ಭಿನ್ನ. ಜೀವಪ್ರಕೃತಿಗಳು ಬ್ರಹ್ಮಕ್ಕೆ ಅಧೀನ. ಬ್ರಹ್ಮವೊಂದೇ ಸ್ವತಂತ್ರ. ಉಳಿದವು ಪರತಂತ್ರ. ಇದೂ ಪ್ರಸ್ಥಾನತ್ರಯಗಳ ಆಧಾರದ ಮೇಲೆಯೇ ರೂಪಗೊಂಡ ತತ್ತ್ವ. ಮಧ್ವಾಚಾರ್ಯರು ಈ ಮೂರರ ಮೇಲೂ ಭಾಷ್ಯಗಳನ್ನು ಬರೆದಿದ್ದಾರೆ. ಇವುಗಳಲ್ಲದೆ ಅವರು ಹತ್ತು ಪ್ರಕರಣ ಗ್ರಂಥಗಳನ್ನೂ ಬರೆದಿದ್ದಾರೆ. ಇವುಗಳ ಮೇಲೆ ಜಯತೀರ್ಥರೂ ವ್ಯಾಸರಾಜರೂ ವ್ಯಾಖ್ಯಾನಗಳನ್ನು ಬರಿದಿರುವರಲ್ಲದೆ ಸ್ವತಂತ್ರ ಗ್ರಂಥಗಳನ್ನೂ ಬರೆದಿದ್ದಾರೆ. ರಾಘವೇಂದ್ರಸ್ವಾಮಿಗಳು ಎಲ್ಲ ಟೀಕೆಗಳ ಮೇಲೂ ಟಿಪ್ಪಣಿಗಳನ್ನು ರಚಿಸಿದ್ದಾರೆ. ದ್ವೈತವೇದಾಂತ ಸಾಹಿತ್ಯ ಅಪರಿಮಿತವಾಗಿದೆ. ವ್ಯಾಸರಾಯಸ್ವಾಮಿಗಳು ಮಧ್ವಮತದ ಮುಖ್ಯ ತತ್ತ್ವಗಳನ್ನು ಒಂದು ಶ್ಲೋಕದಲ್ಲಿ ಸಂಗ್ರಹಿಸಿ ಹೇಳಿದ್ದಾರೆ. ಅದರ ತಾತ್ಪರ್ಯ ಹೀಗಿದೆ : ಹರಿಯೇ ಪರಬ್ರಹ್ಮ. ಜಗತ್ತು ಮಿಥ್ಯೆಯಲ್ಲ ಸತ್ಯ. ಎಲ್ಲೆಲ್ಲೂ ಕಾಣಬರುವ ಭೇದ ನಿಜವಾದದ್ದು. ಜೀವಾತ್ಮರು ಪರಮಾತ್ಮನ ದಾಸರು. ಅವರಲ್ಲಿ ಉಚ್ಚನೀಚ ಎಂಬ ಭೇದಗಳಿವೆ. ನೈಜಸುಖಾನುಭವವೇ ಮುಕ್ತಿ. ನಿರ್ಮಲವಾದ ಭಕ್ತಿಯೇ ಅದಕ್ಕೆ ಸಾಧನ. ಪ್ರತ್ಯಕ್ಷ, ಅನುಮಾನ, ಆಗಮಗಳೆಂಬ ಮೂರೇ ಪ್ರಮಾಣಗಳು. ಎಲ್ಲ ವೇದಗಳಲ್ಲೂ ಪ್ರಶಂಸನೀಯವಾದ ಮುಖ್ಯದೇವತೆ ಹರಿಯೊಬ್ಬನೇ. ಈ ಒಂಬತ್ತು ಮುಖ್ಯಾಂಶಗಳು ಮಧ್ವಮತದ ನವರತ್ನಗಳೆಂದು ಪ್ರಸಿದ್ಧವಾಗಿವೆ. ಮಧ್ವಾಚಾರ್ಯರು ಕರ್ನಾಟಕದವರು. ಉಡುಪಿಯ ಹತ್ತಿರದಲ್ಲಿರುವ ಪಾಜಕವೆಂಬ ಗ್ರಾಮದಲ್ಲಿ ಜನಿಸಿದರು (೧೨೩೮). ಸಂನ್ಯಾಸಾಶ್ರಮ ಪಡೆದಮೇಲೆ ಪೂರ್ಣಪ್ರಜ್ಞ, ಆನಂದತೀರ್ಥ ಎಂಬ ಹೆಸರುಗಳಿಂದ ಪ್ರಸಿದ್ಧಿ ಪಡೆದರು. ಕರ್ಣಾಟಕ, ತಮಿಳುನಾಡು ಮತ್ತು ಹಿಮಾಚಲದವರೆಗಿನ ಉತ್ತರದೇಶಗಳನ್ನು ಸುತ್ತಿ ತಮ್ಮ ವೈಷ್ಣವಮತವನ್ನು ಪ್ರಚಾರ ಮಾಡಿದರು. ಉತ್ತರ ಹಿಂದೂಸ್ಥಾನದಲ್ಲಿ ಈಗ ಪ್ರಚಾರದಲ್ಲಿರುವ ಚೈತನ್ಯ ಮತ ಮಧ್ವಮತದ ಶಾಖೆಯಾಗಿದೆ.
ದಾಸ ಪಂಥ
ಮಧ್ವಾಚಾರ್ಯರ ತರುವಾಯ ಅವರ ಮತ ವಿಶೇಷವಾಗಿ ಪ್ರಚಾರಕ್ಕೆ ಬಂದದ್ದು ಕನ್ನಡದಲ್ಲಿ ರಚನೆಯಾದ ದಾಸ ಸಾಹಿತ್ಯದ ಮೂಲಕ. ಸುಲಭವಾಗಿ ಅರ್ಥವಾಗುವ ಶೈಲಿಯಲ್ಲಿ ರಚನೆಗೊಂಡ ಕರ್ಣಾಮೃತವಾದ ಪದಗಳು, ದೇವರ ನಾಮಗಳು, ಸುಳಾದಿ, ಸುವ್ವಾಲೆ, ತ್ರಿಪದಿ, ಚೌಪದಿ, ಕಂದ, ವಚನ ಮುಂತಾದುವುಗಳ ಮೂಲಕ ಅವರ ತತ್ತ್ವ ಪ್ರಚಾರಕ್ಕೆ ಬಂತು. ಶಿವನ ಸೇವೆಗೆ ಶರಣರು ದುಡಿದಂತೆ ಹರಿದಾಸರು ವಿಷ್ಣುಸೇವೆಗೆ ಶ್ರಮಿಸಿದರು. ಪ್ರಾಯಶಃ ಹರಿದಾಸರಲ್ಲಿ ನರಹರಿತೀರ್ಥ ಮೊದಲಿಗರು (೧೩೦೦). ಶ್ರೀಪಾದ ರಾಜ ವಿಜಯನಗರದ ರಾಜರಿಂದ ಸನ್ಮಾನಿತರು (೧೪೫೦). ಇವರು ಕನ್ನಡದಲ್ಲಿ ಬರೆದಿರುವ ವೇಣುಗೀತೆ, ಭ್ರಮರಗೀತೆ, ಗೋಪಾಲಗೀತೆಗಳನ್ನು ಶ್ರೀರಂಗದ ಮಠದಲ್ಲಿ ಪೂಜೆಯ ಕಾಲದಲ್ಲಿ ಹಾಡುತ್ತಾರೆ. ವ್ಯಾಸರಾಯರು ಬನ್ನೂರಿನವರು (೧೪೪೯-೧೫೩೭) ; ಶ್ರೀಪಾದರಾಯನಿಂದ ದೀಕ್ಷೆ ಪಡೆದು ತರ್ಕತಾಂಡವ, ನ್ಯಾಯಾಮೃತ, ಚಂದ್ರಿಕೆ ಎಂಬ ಉದ್ದಾಮ ಸಂಸ್ಕೃತಗ್ರಂಥಗಳನ್ನಲ್ಲದೆ ಕನ್ನಡದಲ್ಲಿ ಕೀರ್ತನೆಗಳನ್ನೂ ಬರೆದಿದ್ದಾರೆ. ಇವರ ಕಾಲದಲ್ಲಿ ವ್ಯಾಸಕೂಟ, ದಾಸಕೂಟಗಳು ಪ್ರಚಾರಕ್ಕೆ ಬಂದುವು. ವ್ಯಾಸರಾಯ ದಾಸಕೂಟಕ್ಕೆ ಪ್ರಮುಖರು. ಪುರಂದರದಾಸ, ಕನಕದಾಸ, ವಿಜಯೀಂದ್ರಸ್ವಾಮಿ, ವಾದಿರಾಜ, ವೈಕುಂಠರಾಜ- ಈ ಮೊದಲಾದವರು ವ್ಯಾಸರಾಯರ ಶಿಷ್ಯರು. ವ್ಯಾಸರಾಯರು ವಿಜಯನಗರದ ರಾಜರಿಗೆ ಗುರು. ಪುರಂದರದಾಸರು ದಾಸಾಗ್ರಗಣ್ಯರು. ಈತನ ಸಂಗೀತ ಪ್ರತಿಭೆಯನ್ನು ಕಂಡು ಈತನನ್ನು ನಾರದರ ಅವತಾರರೆಂದು ಭಾವಿಸಲಾಗಿತ್ತು. ಈತನ ಕೀರ್ತನೆಗಳು ಈತ ಬದುಕಿದ್ದ ಹದಿನೈದನೆಯ ಶತಮಾನದಿಂದ ಇಂದಿನವರೆಗೂ ಅತಿಶಯವಾದ ಮೆಚ್ಚುಗೆಗೆ ಪಾತ್ರವಾಗಿವೆ. ತ್ಯಾಗರಾಜರಿಗೆ ಈ ಕೀರ್ತನೆಗಳು ಸ್ಫೂರ್ತಿಕೊಟ್ಟುವು. ಕನಕದಾಸರ ಪ್ರಭಾವ ಉತ್ತರ ಕರ್ನಾಟಕದಿಂದ ದಕ್ಷಿಣ ಕರ್ನಾಟಕದ ಉಡುಪಿಯವರೆಗೆ ಹಬ್ಬಿತ್ತು. ಇವರು ಕೀರ್ತನೆಗಳನ್ನಲ್ಲದೆ ಹರಿಭಕ್ತಿಸಾರ, ನಳಚರಿತ್ರೆ, ರಾಮಧಾನ್ಯಚರಿತ್ರೆ, ಮೋಹನತರಂಗಿಣಿ ಎಂಬ ಗ್ರಂಥಗಳನ್ನೂ ಬರೆದಿದ್ದಾರೆ. ಜಗನ್ನಾಥದಾಸ ರಾಯಚೂರು ಜಿಲ್ಲೆಯವರು (೧೭೨೭). ಅನೇಕ ಕೀರ್ತನೆಗಳನ್ನೂ ಪದ್ಯಗಳನ್ನೂ ಸುಳಾದಿಗಳನ್ನೂ ರಚಿಸಿರುವುದಲ್ಲದೆ ಬ್ರಹ್ಮಸೂತ್ರ ಮತ್ತು ದಶೋಪನಿಷತ್ತುಗಳಿಗೆ ವ್ಯಾಖ್ಯಾನವನ್ನೂ ಮಧ್ವಮತ ತತ್ತ್ವಗಳನ್ನು ಒಳಗೊಂಡ ಹರಿಕಥಾಮೃತಸಾರವೆಂಬ ಕನ್ನಡ ಗ್ರಂಥವನ್ನೂ ಬರೆದಿದ್ದಾರೆ. ದಾಸಪಂಥದವರಲ್ಲಿ ಹೆಂಗಸರೂ ಇದ್ದರು.
ಕ್ರೈಸ್ತಧರ್ಮ
ಇದು ಪ್ರಪಂಚದ ಧರ್ಮಗಳಲ್ಲಿ ಹಿರಿದಾದ ಧರ್ಮ; ಭೌಗೋಳಿಕ ಎಲ್ಲೆಯನ್ನು ದಾಟಿ ಇದು ವಿಶ್ವದ ಎಲ್ಲ ದೇಶಗಳಲ್ಲೂ ಪ್ರಚಾರದಲ್ಲಿದೆ. ಹುಟ್ಟಿದ ಎರಡು ಶತಮಾನಗಳಲ್ಲೇ ಸಂತರು ಈ ಧರ್ಮವನ್ನು ದಕ್ಷಿಣಭಾರತದ ಕೊಚಿನ್ ಪ್ರದೇಶಕ್ಕೆ ತಂದರು. ೧೬ನೆಯ ಶತಮಾನದಲ್ಲಿ ಪೋರ್ಚುಗೀಸರೂ ಅನಂತರ ಡಚ್ಚರೂ ಇಲ್ಲಿಗೆ ವ್ಯಾಪಾರಿಗಳಾಗಿ ಬಂದು ಭಾರತದ ಕೆಲವು ಸಮುದ್ರತೀರಪ್ರದೇಶಗಳನ್ನು ಸ್ವಾಧೀನಪಡಿಸಿಕೊಂಡು ಆ ಪ್ರದೇಶಗಳಲ್ಲಿ ಕ್ರೈಸ್ತಮತವನ್ನು ಪ್ರಚಾರಮಾಡಿದರು. ಅನಂತರ ಫ್ರೆಂಚರೂ ಆಂಗ್ಲೇಯರೂ ಭಾರತದಲ್ಲಿ ಕಾಲಿಟ್ಟರು. ಆಂಗ್ಲೇಯರು ಭಾರತವನ್ನು ಗೆದ್ದು ಅದನ್ನು ಬ್ರಿಟಿಷ್ ಚಕ್ರಾಧಿಪತ್ಯಕ್ಕೆ ಒಳಪಡಿಸಿಕೊಂಡ ಮೇಲೆ ಅನೇಕ ಭಾರತೀಯರನ್ನು ಕ್ರೈಸ್ತರನ್ನಾಗಿ ಪರಿವರ್ತಿಸಿದರು. ಅನೇಕ ಬಗೆಯ ಕ್ರೈಸ್ತಧರ್ಮ ಪ್ರಚಾರಸಂಘಗಳು ಭಾರತದ ಎಲ್ಲ ಭಾಗಗಳಲ್ಲೂ ತಮ್ಮ ಧರ್ಮಪ್ರಚಾರವನ್ನು ಬಿರುಸಿನಿಂದ ನಡೆಸಿದುವು. ಈ ಸಂಘಗಳಿಗೆ ಆಗಿನ ಬ್ರಿಟಿಷ್ ಸರ್ಕಾರದ ಬೆಂಬಲವೂ ಇತ್ತು.
ಕರ್ನಾಟಕದಲ್ಲಿ ಸುಮಾರು ಒಂದು ಶತಮಾನದ ಹಿಂದೆ ಕ್ರೈಸ್ತಧರ್ಮ ಪ್ರಚಾರ ಸಂಘಗಳು ಕಾಲಿಟ್ಟವು. ಬಾಸೆಲ್ ಮಿಷನ್, ವೆಸ್ಲಿಯನ್ ಮಿಷನ್ ಮುಂತಾದ ಪ್ರಚಾರ ಸಂಘಗಳು ಮಂಗಳೂರು, ಉತ್ತರ ಕರ್ನಾಟಕ ಮತ್ತು ಹಳೆಯ ಮೈಸೂರು ಪ್ರಾಂತ್ಯಗಳಲ್ಲಿ ತುಂಬ ಚಟುವಟಿಕೆಯಿಂದ ಕೆಲಸಮಾಡಿದುವು; ಜನರ ಸಂಪರ್ಕವನ್ನು ಬೆಳೆಸಿಕೊಳ್ಳಲು ಪಾಠಶಾಲೆಗಳನ್ನೂ ಆಸ್ಪತ್ರೆಗಳನ್ನೂ ಸ್ಥಾಪಿಸಿದುವು. ತಮ್ಮ ಪವಿತ್ರ ಗ್ರಂಥಗಳನ್ನು ಕನ್ನಡ ಜನರಿಗೆ ಪರಿಚಯ ಮಾಡಿಕೊಡಲು ಕ್ರೈಸ್ತಧರ್ಮಪ್ರಚಾರಕರು ಅವನ್ನು ಕನ್ನಡಕ್ಕೆ ಭಾಷಾಂತರಿಸಿದರು. ಧರ್ಮಪ್ರಚಾರಕ್ಕಾಗಿ ಕನ್ನಡ ಭಾಷೆಯನ್ನು ಕಲಿಯುವುದು ಅಗತ್ಯವೆನಿಸಿದಾಗ ಇವರು ತುಂಬ ಆಸಕ್ತಿಯಿಂದ ಕನ್ನಡಸಾಹಿತ್ಯದ ಪರಿಚಯ ಮಾಡಿಕೊಂಡರು. ಅಲ್ಲದೆ ಕಲಿಕೆಗೆ ಅಗತ್ಯವಾದ ಕೋಶಗಳನ್ನು ಸಿದ್ಧಮಾಡಿದರು; ಉದ್ದಾಮ ಗ್ರಂಥಗಳನ್ನು ತಿದ್ದಿ ಪ್ರಕಟಿಸಿದರು. ಕ್ರೈಸ್ತಧರ್ಮ ಭಾರತದ ಧಾರ್ಮಿಕ ಭಾವನೆಗಳಲ್ಲಿ ಉದಾರತೆಯನ್ನು ಹುಟ್ಟಿಸಿ ಧರ್ಮಸುಧಾರಣೆಗೆ ಪ್ರೇರಕವಾಗಿದೆ. ಕನ್ನಡನಾಡಿನ ಕ್ರೈಸ್ತರೂ ಕನ್ನಡಕ್ಕೆ ಸೇವೆ ಸಲ್ಲಿಸಿದ್ದಾರೆ. ಉತ್ತಂಗಿ ಚನ್ನಪ್ಪನವರು ಸರ್ವಜ್ಞವಚನಗಳನ್ನು ಸಂಪಾದಿಸಿದ್ದಾರೆ. ದೇಶೀಯ ಕ್ರೈಸ್ತರಲ್ಲಿ ಒಂದು ವಿಧವಾದ ವಿನಯವಿದೆ. ಯಾವ ಒಂದು ಮತೀಯ ಇಕ್ಕಟ್ಟಿಗೂ ಕಾರಣರಾಗದೆ ಹಿಂದೂಗಳೊಡನೆ ಅವರು ಸಹಬಾಳ್ವೆ ನಡೆಸುತ್ತಿದ್ದಾರೆ. ಇನ್ನು ಕೆಲವರು ಇನ್ನೂ ಮುಂದೆ ಹೋಗಿ ಭಾರತದ ಧರ್ಮಗಳಲ್ಲಿ ಸಾರವತ್ತಾದ ಭಾವನೆಗಳನ್ನು ಕ್ರೈಸ್ತಧರ್ಮಕ್ಕೆ ಅಳವಡಿಸುತ್ತಿದ್ದಾರೆ.
ಕರ್ನಾಟಕದಲ್ಲಿ ಪರಮತ ಸಹಿಷ್ಣುತೆ
ಅಶೋಕ ಇಡೀ ಭಾರತದಲ್ಲೂ ಕರ್ನಾಟಕದಲ್ಲೂ ಸಾರಿದ ಪರಮತ ಸಹಿಷ್ಣುತೆಯ ಸಂದೇಶ ಕರ್ನಾಟಕದ ಚರಿತ್ರೆಯುದ್ದಕ್ಕೂ ಪ್ರತಿಧ್ವನಿಸುತ್ತಿದ್ದು, ಕರ್ನಾಟಕ ಅನೇಕ ಧರ್ಮಗಳ ಸಹಬಾಳ್ವೆಗೆ ಅವಕಾಶ ಮಾಡಿಕೊಟ್ಟಿದೆ. ಶಿವ, ವಿಷ್ಣು, ಅಂಬಿಕೆ, ಗಣಪತಿ, ಸೂರ್ಯ ಈ ಎಲ್ಲ ದೇವತೆಗಳನ್ನೂ ಸಮಾನರೆಂದು ಭಾವಿಸಿ ಪುಜಿಸಬೇಕೆಂದು ಶಂಕರಾಚಾರ್ಯರು ಬೋಧಿಸಿದರು. ಉತ್ತರದಿಂದ ಬಂದ ಜೈನಧರ್ಮದವರು ಕರ್ನಾಟಕದಲ್ಲಿ ಚೆನ್ನಾಗಿ ಬಾಳಿ ಈ ಸಂಸ್ಕೃತಿಯ ಬೆಳೆವಣಿಗೆಗೆ ಕಾರಣರಾದರು. ವಿಜಯನಗರದ ಅರಸರ ಕಾಲದಲ್ಲಿ ಶೈವ, ವೈಷ್ಣವ, ಜೈನಧರ್ಮದವರು ಒಂದೇ ಸಮನಾದ ರಾಜಾಶ್ರಯಕ್ಕೆ ಪಾತ್ರರಾಗಿದ್ದರು. ಆಕಸ್ಮಿಕವಾಗಿ ಇವರಲ್ಲಿ ವೈಮನಸ್ಯ ಹುಟ್ಟಿದ ಸಂದರ್ಭಗಳಲ್ಲಿ ರಾಜರು ಉದಾರ ಮನಸ್ಸಿನಿಂದ ಅದನ್ನು ಶಾಂತಗೊಳಿಸುತ್ತಿದ್ದರು. ಬುಕ್ಕರಾಯನ ಒಂದು ಶಾಸನ ಅವರ ಉದಾರನೀತಿಗೆ ಹೆಗ್ಗುರುತಾಗಿದೆ. ಅಧಿಕಸಂಖ್ಯಾತರಾದ ಶ್ರೀವೈಷ್ಣವರು ಅಲ್ಪಸಂಖ್ಯಾತರಾದ ಜೈನರಿಗೆ ತೊಂದರೆ ಮಾಡಿದಾಗ ಬುಕ್ಕರಾಯ ಅವರಲ್ಲಿ ಮೈತ್ರಿಯನ್ನೇರ್ಪಡಿಸಬೇಕೆಂದು ಒಂದು ಶಾಸನದಲ್ಲಿ ಹೇಳಿದೆ. ಎಲ್ಲ ಮತಗಳೂ ಪುಜ್ಯವೆಂದೂ ಅವು ಭಾವಿಸಿದ ವಸ್ತು ಒಂದೇ ಎಂದೂ ಹರಿಹರ ದೇವನ ಕಾಲದ ಬೇಲೂರು ಶಾಸನದ ಪ್ರಾರ್ಥನಾಶ್ಲೋಕ ಪ್ರತಿಬಿಂಬಿಸುತ್ತದೆ. ಇದರ ಕನ್ನಡ ಭಾಷಾಂತರವಿದು: ಶಿವನೆಂದು ಶೈವರೂ ಬ್ರಹ್ಮನೆಂದು ವೇದಾಂತಿಗಳೂ ಬುದ್ಧನೆಂದು ಬೌದ್ಧರೂ ಕರ್ತನೆಂದು ಪ್ರಮಾಣಪಟುಗಳಾದ ನೈಯಾಯಿಕರೂ ಅರ್ಹನೆಂದು ಜೈನಧರ್ಮದವರೂ ಕರ್ಮವೆಂದು ಮೀಮಾಂಸಕರೂ ಉಪಾಸಿಸುವ ಆ ಕೇಶವ ಸದಾ ನಮ್ಮ ಬಯಕೆಯನ್ನು ಪುರೈಸಲಿ. ಈಗಲೂ ಈ ಶ್ಲೋಕವನ್ನು ಸಾರ್ವಜನಿಕ ಸಭೆಗಳ ಆರಂಭದಲ್ಲಿ ಪ್ರಾರ್ಥನಾ ಶ್ಲೋಕವಾಗಿ ಹೇಳುವುದು ಕರ್ನಾಟಕದಲ್ಲಿ ರೂಢಿಯಲ್ಲಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪ್ರದೀಪ್ ಕೆಂಜಿಗೆ
ಪ್ರದೀಪ್ ಕೆಂಜಿಗೆ ಕನ್ನಡದ ಬರಹಗಾರರು. ಹಲವು ಪುಸ್ತಕಗಳನ್ನು ಬರೆದಿದ್ದಾರೆ. ವಿಸ್ಮಯ ಪ್ರತಿಷ್ಠಾನದ ಉಪಾಧ್ಯಕ್ಷರಾಗಿದ್ದಾರೆ. ಇವರು ಲೇಖಕ ಪೂರ್ಣಚಂದ್ರ ತೇಜಸ್ವಿಯವರೊಂದಿಗೆ ಸೇರಿ ಬರೆದ/ಅನುವಾದಿಸಿದ ಮಿಲೆನಿಯಮ್ ಸರಣಿ ಮತ್ತು ಪ್ಯಾಪಿಲಾನ್ ಸರಣಿ ಪುಸ್ತಕಗಳು ಜನಪ್ರಿಯವಾಗಿವೆ.
ಉಲ್ಲೇಖಗಳು
ವರ್ಗ:ಲೇಖಕರು
ಕಾಠಿ ರೋಲ್
thumb
ಕಾಠಿ ರೋಲ್ ) ಪಶ್ಚಿಮ ಬಂಗಾಳದ ಕೊಲ್ಕತ್ತಾದಲ್ಲಿ ಹುಟ್ಟಿಕೊಂಡ ಒಂದು ಬೀದಿ ಆಹಾರ ಖಾದ್ಯವಾಗಿದೆ. ಇದರ ಮೂಲ ರೂಪದಲ್ಲಿ, ಇದು ಲೋಹದ ಕೋಲಿನ ಮೇಲೆ ಬೇಯಿಸಲಾದ ಕಬಾಬ್ ಆಗಿದ್ದು ಇದನ್ನು ಪರಾಠಾದಲ್ಲಿ ಸುತ್ತಿರಲಾಗುತ್ತದೆ. ಆದರೆ ಕಳೆದ ಕೆಲವು ವರ್ಷಗಳಲ್ಲಿ ಅನೇಕ ರೂಪಗಳು ವಿಕಸನವಾಗಿವೆ ಮತ್ತು ಇವೆಲ್ಲವನ್ನು ಈಗ ಜಾತಿಸೂಚಕವಾದ ಹೆಸರಾದ ಕಾಠಿ ರೋಲ್ ಎಂದೇ ಕರೆಯಲಾಗುತ್ತದೆ. ಕಾಟಿ ರೋಲ್‍ಗಳು ಸಾಮಾನ್ಯವಾಗಿ ಕೊತ್ತಂಬರಿ ಚಟ್ನಿ, ಮೊಟ್ಟೆ ಮತ್ತು ಕೋಳಿಮಾಂಸವನ್ನು ಹೊಂದಿರುತ್ತವೆ ಆದರೆ ಬಗೆಗಳು ಬದಲಾಗಬಹುದು. ಅಂತರರಾಷ್ಟ್ರೀಯವಾಗಿ, ವಿಶೇಷವಾಗಿ ಕೆನಡಾ ಮತ್ತು ಅಮೇರಿಕದ ಭಾಗಗಳಲ್ಲಿ ಕಾಠಿ ರೋಲ್ ಜನಪ್ರಿಯ ತ್ವರಿತ ಖಾದ್ಯವಾಗಿದೆ ಮತ್ತು ಭಾರತೀಯ ರೆಸ್ಟೊರೆಂಟ್‍ಗಳಲ್ಲಿ ಕಂಡುಬರುತ್ತದೆ.
ಪರಾಠಾವನ್ನು ತಯಾರಿಸಲು ಮೊದಲು ಹಿಟ್ಟನ್ನು ಹಗ್ಗದಂತೆ ಉದ್ದವಾಗಿ ನಾದಿಕೊಂಡು ನಂತರ ದುಂಡು ಪ್ಯಾಟಿಯಾಗಿ ಸುತ್ತಲಾಗುತ್ತದೆ. ನಂತರ ಇದನ್ನು ಲಟ್ಟಣಿಗೆಯಿಂದ ಚಪ್ಪಟೆಯಾಗಿಸಿ ತವಾದ ಮೇಲೆ ಸ್ವಲ್ಪ ಎಣ್ಣೆಯಲ್ಲಿ ಕರಿಯಲಾಗುತ್ತದೆ. ಇವು ಅರೆಬೆಂದ ಪರಾಠಾಗಳಾಗಿದ್ದು ಬೇಕಾದಾಗ ಅವನ್ನು ತವಾದ ಮೇಲೆ ಮತ್ತೆ ಹಾಕಿ ಸಂಪೂರ್ಣವಾಗಿ ಬೇಯಿಸಲಾಗುತ್ತದೆ.
ಕಾಠಿ ಕಬಾಬ್‍ಗಳು ಮೂಲತಃ ಗೋಮಾಂಸದ್ದಾಗಿದ್ದವು, ಆದರೆ ಈಗ ಕೋಳಿಮಾಂಸ ಅಥವಾ ಕುರಿಮಾಂಸದ (ಕುರಿ) ತುಂಡುಗಳಿರುವ ಬಗೆಗಳಿವೆ. ಈ ತುಂಡುಗಳನ್ನು ಸಂಬಾರ ಪದಾರ್ಥಗಳಲ್ಲಿ ಊರುಹಾಕಿ ಕೆಂಡದ ಮೇಲೆ ಇರುವ ಲೋಹದ ಕೋಲುಗಳ ಮೇಲೆ ಬೇಯಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ರಾಮನಾಥಪುರ
ರಾಮನಾಥಪುರ' ಇದು ಹಾಸನ ಜಿಲ್ಲೆ ಅರಕಲಗೂಡುತಾಲ್ಲೂಕಿನಲ್ಲಿ ಇದೆ. ಪುರಾಣ ಐಹಿತ್ಯವಿರುವ ಈ ಕ್ಷೇತ್ರ ಬಹು ಪ್ರಸಿದ್ದವಾದದು.ಇದನ್ನು ದಕ್ಶಿಣಕಾಶಿ ಎ೦ದೂ ಕರೆಯುತ್ತಾರೆ. ಇಲ್ಲಿ ಕಾವೇರಿ ನದಿ, ವಹ್ನಿ ಪುಷ್ಕರಣಿ, ಗಾಯತ್ರಿ ಶಿಲೆ, ಗೋಗರ್ಭ, ಕುಮಾರಧಾರಾ ತೀರ್ಥ, ಶ್ರೀ ರಾಮೇಶ್ವರ ದೇವಸ್ಠಾನ, ಶ್ರೀ ಅಗಸ್ತ್ಯೇಶ್ವರ ದೇವಸ್ಥಾನ, ಪ್ರಸನ್ನ ಶ್ರೀ ಸುಬ್ರಹ್ಮಣ್ಯ ಸ್ವಾಮಿ ದೇವಸ್ಟಾನ, ಶ್ರೀ ಪಟ್ಟಾಭಿರಾಮ ದೇವಸ್ಟಾನ,ಶ್ರೀ ಲಕ್ಷ್ಮೀನರಸಿ೦ಹಸ್ವಾಮಿ ದೇವಸ್ಟಾನ, ಶ್ರೀ ಲಕ್ಶ್ಮಣೇಶ್ವರ ಸೇರಿದ೦ತೆ ಹಲವಾರು ದೇವಸ್ಠಾನಗಳವೆ.
೧)ಶ್ರೀ ರಾಮೇಶ್ವರ ದೇವಸ್ಥಾನ.' ಈ ದೇವಸ್ಥಾನ ಹೊಯ್ಸಳ ಕಾಲದಲ್ಲಿ ನಿರ್ಮಿತವಾದದ್ದು ಎಂದು ಅಲ್ಲಿನ ಶಾಸನಗಳು ಹೇಳುತ್ತವೆ. ಈ ದೇವಸ್ಥಾನದ ಒಳಗಡೆ ಹಲವಾರು ಶಿವನ ಲಿ೦ಗಗಳಿವೆ. ದೇವಸ್ಥಾನದ ಬಳಿ ಹರಿಯುವ ಕಾವೆರಿ ನದಿಗೆ ವಹ್ನಿ ಪುಶ್ಕರಣೀ ಎಂದು ಹೆಸರು.ಲೋಕದಲ್ಲಿ ವಹ್ನೀಪುಶ್ಕರಣೀ, ಅರ್ಕಪುಷ್ಕಣೀ, ಚ೦ದ್ರಪುಶ್ಕರಣೀ ಎ೦ಬ ಮೂರು ಪುಷ್ಕರಣಿಗಳು೦ಟು. ಈ ಮೂರು ಪುಷ್ಕರಣೀಗಳೂ ಕಾವೇರಿಯಲ್ಲೇ ಇರುತ್ತವೆ. ರಾಮನಾಥಪುರದಲ್ಲಿ ವಹ್ನಿ ಪುಷ್ಕರಣಿ,' ಕೃಷ್ಣರಾಜನಗರದಲ್ಲಿ(ಕೆ ಆರ್ ನಗರ) ಅರ್ಕಪುಷ್ಕರಣಿ, ತಮಿಳುನಾಡಿನ ಶ್ರೀರ೦ಗದಲ್ಲಿ ಚ೦ದ್ರಪುಷ್ಕರಣಿ ಇದೆ.''' ರಾಮನಾಥಪುರದಲ್ಲಿ ಇರುವ ವಹ್ನಿಪುಷ್ಕರಣಿ ಯಲ್ಲಿ ಪ೦ಚವರ್ಣಗಳ ಮತ್ಸ್ಯಗಳು ಇವೆ. ಹಿ೦ದೆ ಮೈಸೂರಿನ ಅರಸರಾದ ಶ್ರೀ ಮುಮ್ಮಡಿ ಕೃಷ್ಣರಾಜ ಒಡೆಯರ್ ಈ ಕ್ಷೇತ್ರಕ್ಕೆ ಆಗಮಿಸಿದಾಗ ಒ೦ದೆರಡು ಮೀನಿಗೆ ಮುತ್ತಿನ ಮೂಗುತಿಯನ್ನು ಅಲ೦ಕರಿಸಿದ್ದರೆ೦ದು ಹೇಳುತ್ತಾರೆ.
೨)"""ಶ್ರೀ ಪಟ್ಟಾಭಿರಾಮ ಸ್ವಾಮಿ ದೇವಸ್ಥಾನ""" 'ಪಟ್ಟಾಭಿರಾಮ' ಎ೦ಬ ನಾಮಾ೦ಕಿತವುಳ್ಳ ಶ್ರೀರಾಮನ ದೇವಾಲಯವು ದ್ರಾವಿಡ ಶೈಲಿಯಲ್ಲಿ ಇದೆ. ಪಟ್ಟಾಭಿಷಿಕ್ತನಾದ ಶ್ರೀರಾಮನು ತನ್ನ ತೊಡೆಯಮೇಲೆ ಸೀತಾದೇವಿಯನ್ನು ಕುಳ್ಳಿರಿಸಿಕೊ೦ದಿರುವ ಅಪೂರ್ವಭ೦ಗಿ ಈ ಕ್ಷೇತ್ರದಲ್ಲಿ ಮಾತ್ರವಿದೆ. ಆದ್ದರಿ೦ದ ರಾಮನಾಥಪುರದ ಶ್ರೀ ಪಟ್ಟಭಿರಾಮನ ದೇವಾಲಯ ವೈಶಿಷ್ಟ್ಯಪೂರ್ಣವೇಸರಿ. ರಥೋತ್ಸವದ ಸಮಯದಲ್ಲಿ ಇಲ್ಲಿ ನಡೆಯುವ ಕಾರ್ಯಕ್ರಮಗಳು ಬಹಳ ಚೆನಾಗಿರುತ್ತವೆ. ರಾಮಾನುಜಾಚಾರ್ಯರ ತಿರುನಕ್ಶತ್ರ ಬಹಳ ವಿಜೃ೦ಭಣೆಯಿ೦ದ ಇರುತ್ತದೆ. ರಾಮನವಮಿಯ ಸ೦ಗೀತ ಕಾರ್ಯಕ್ರಮಗಳೂ ಕೂಡ ಬಹಳ ಸೊಗಸಾಗಿರುತ್ತದೆ. ಸಾಮಾನ್ಯವಾಗಿ ಬೇಸಿಗೆ ಸಮಯದಲ್ಲಿ ನಡೆಯುವ ಶ್ರೀರಾಮನ ರಥೋತ್ಸವಕ್ಕೆ ತು೦ಬಾ ಜನರು ಸೇರುತ್ತಾರೆ. ಬೇಸಿಗೆ ಸಮಯದಲ್ಲಿ ಕಾವೇರಿ ನದಿಯಲ್ಲಿ ಈಜಾಡುವುದು ಬಹಳ ಆನ೦ದದಾಯಕವಾಗಿರುತ್ತದೆ.
೩)"""ಪ್ರಸನ್ನ ಶ್ರೀಸುಬ್ರಹ್ಮಣ್ಯ ಸ್ವಾಮೀ ದೇವಸ್ಥಾನ""" ಶ್ರೀ ಪ್ರಸನ್ನ ಸುಬ್ರಹ್ಮಣ್ಯ ಸ್ವಾಮಿ ದೇವಸ್ಥಾನ ಬಹಳ ಪ್ರಸಿದಿಯನ್ನು ಹೊಂದಿದೆ.ದಕ್ಷಿಣಕನ್ನಡದ ಕುಕ್ಕೇಸುಬ್ರಹ್ಮಣ್ಯದ ಮಾದರಿಯಲ್ಲೇ ಇಲ್ಲೂ ಕೂಡ ಪೂಜವಿಧಿವಿಧಾನಗಳು ನಡೆಯುತ್ತವೆ. ಅಲ್ಲಿರುವ೦ತೇ ಇಲ್ಲೂಕೂಡ ಹೊಸಳೀಗಮ್ಮನ ಗುಡಿ ಇದೆ.ಷಷ್ಟಿಯ೦ದು ನಡೆಯುವ ರಥೋತ್ಸವ ಬಹಳ ಪ್ರಖ್ಯಾತಿಯನ್ನು ಹೊಂದಿದೆ.ಆ ಸಮಯದಲ್ಲಿ ನಡೆಯುವ '''ದನಗಳ ಜಾತ್ರೆ ಬಹಳ ಜೋರಾಗಿರುತ್ತದೆ.
ಕಾಡುಹಂದಿ
ಭಾರತದ ಕಾಡುಹಂದಿಯು ಸೂಸ್ ಸ್ಕ್ರೊಫ ಕ್ರಿಸ್ಟಟಸ್ (Sus scrofa cristatus) ಎಂದು ವೈಜ್ಞಾನಿಕವಾಗಿ ಕರೆಯಲ್ಪಡುತ್ತದೆ. ಇದರ ಕತ್ತಿನ ಮೇಲಿನ ಕೂದಲು ಉದ್ದವಾಗಿರುತ್ತದೆಯಲ್ಲದೆ ಕಪ್ಪು ಬಣ್ಣದಲ್ಲಿರುತ್ತದೆ. ಯೂರೋಪಿನ ಪ್ರಾಣಿಗಿಂತ ಲಘುವಾಗಿದ್ದರೂ, ಅದಕ್ಕಿಂತ ತಲೆ ದೊಡ್ಡದಾಗಿಯೂ, ಮೂತಿ ಉದ್ದವಾಗಿಯೂ, ಕಿವಿಗಳು ಸಣ್ಣವಾಗಿ ಚೂಪಾಗಿರುತ್ತವೆ. ಭಾರತದ ಹಂದಿಯ ಹಣೆ ಸಪಾಟಾಗಿದ್ದರೆ ಯೂರೋಪಿನದರದು ನಿಮ್ನ(ಒಳಕ್ಕೆ ತಗ್ಗಿ)ವಾಗಿರುತ್ತದೆ.
ಇನ್ನೊಂದು ವರ್ಗವು ಸೂಸ್ ಸ್ಕ್ರೊಫ ಅಫಿನಿಸ್ (Sus scrofa affinis) ಎಂದು ಗುರುತಿಸಲ್ಪಡುತ್ತದೆ. ಈ ಉಪವರ್ಗವು ಸೂಸ್ ಸ್ಕ್ರೊಫ ಕ್ರಿಸ್ಟಟಸ್ ವರ್ಗಕ್ಕಿಂತ ಸಣ್ಣದಾಗಿರುತ್ತವೆ. ಮತ್ತೊಂದು ವರ್ಗವು ಸೂಸ್ ಸ್ಕ್ರೊಫ ಡವಿಡಿ (Sus scrofa davidi) ಎಂದಾಗಿದ್ದು ಇದರ ಕತ್ತಿನ ಕೂದಲು ಉದ್ದವಾಗಿದ್ದು, ತಿಳಿ ಕಂದುಬಣ್ಣದ್ದಾಗಿರುತ್ತದೆ.
ವ್ಯಾಪ್ತಿ
ಕಾಡುಹಂದಿಯು ನೈಋತ್ಯ ಮತ್ತು ಮಧ್ಯ ಏಶಿಯಾ, ಜಪಾನ್ ಮತ್ತು ಇಂಡೋನೇಶ್ಯಾ, ಉತ್ತರ ಮತ್ತು ಮಧ್ಯ ಯೂರೋಪ್, ಹಾಗೂ  ಮೆಡಿಟರೇನಿಯನ್ ಪ್ರದೇಶ ಮತ್ತು ಉತ್ತರ ಆಫ್ರಿಕ ಭೂಭಾಗಗಳಲ್ಲಿ ಕಾಣಸಿಗುವ ಕಾಡುಪ್ರಾಣಿ.
ಭಾರತದಲ್ಲಿ ಹಿಮಾಲಯ ಶ್ರೇಣಿಯ ದಕ್ಷಿಣದಿಂದ ಮಧ್ಯ ಭಾರತದವರೆಗೂ ಕಾಣಸಿಗುವ ಪ್ರಾಣಿಗಳು ಸೂಸ್ ಸ್ಕ್ರೊಫ ಕ್ರಿಸ್ಟಟಸ್ ಗುಂಪಿಗೆ ಸೇರಿದವು. ದಕ್ಷಿಣ ಭಾರತಲ್ಲಿರುವ ಕಾಡುಹಂದಿಗಳು ಸೂಸ್ ಸ್ಕ್ರೊಫ ಅಫಿನಿಸ್ ಗುಂಪಿನವು. ಇವು ಶ್ರೀಲಂಕಾದಲ್ಲಿಯೂ ಇವೆ. (ಇವುಗಳನ್ನು ಕುರಿತ ವಿವರಗಳು ವಿವಾದಾಸ್ಪದವಾಗಿವೆ). ಗುಜರಾತ್ ಪ್ರದೇಶದಲ್ಲಿ ಸಿಗುವ ಕಾಡುಹಂದಿಗಳು ಸೂಸ್ ಸ್ಕ್ರೊಫ ಡವಿಡಿ ಗುಂಪಿನವು.
ಕರ್ನಾಟಕದಲ್ಲಿ ಹೆಚ್ಚು ಮಳೆ ಬೀಳುವ ಮಲೆನಾಡು ಪ್ರದೇಶಗಳಾದ ಕೊಡಗು, ಶಿವಮೊಗ್ಗ, ಚಿಕ್ಕಮಗಳೂರು ಮೊದಲಾದ ಜಿಲ್ಲೆಗಳಲ್ಲದೆ ಬಯಲು ಸೀಮೆಯಲ್ಲೂ ಕಾಡುಹಂದಿಗಳಿವೆ.
ಶಾರೀರಿಕ ಲಕ್ಷಣಗಳು
ನಾಲ್ಕೂ ಕಾಲುಗಳ ಮೇಲೆ ನಿಂತಿರುವ ವಯಸ್ಕ ಪ್ರಾಣಿಯ ಭುಜದವರೆಗಿನ ಎತ್ತರವು ಸುಮಾರು ೬೦ರಿಂದ ೧೧೦ ಸೆಂಟಿಮೀಟರ್ ಇದ್ದು, ಮೂತಿಯಿಂದ ಬಾಲದ ಬುಡದವರೆಗೆ ೯೦ರಿಂದ ೨೦೦ ಸೆಂಟಿಮೀಟರ್ ಉದ್ದವಿರುತ್ತದೆ. ಅಂದಾಜು ೫೦ ರಿಂದ ೧೫೦ ಕಿಲೊಗ್ರಾಮ್‌ನಷ್ಟು ಭಾರವಿರುತ್ತದೆ. ಅವುಗಳಿರು ಭೂಪ್ರದೇಶಕ್ಕೆ ಅನುಗುಣವಾಗಿ ಅವುಗಳ ಗಾತ್ರ-ತೂಕವಿರುತ್ತವೆ.
ಕಾಡುಹಂದಿಯ ಮೈ ಬೂದುಗಪ್ಪಿನ ಒರಟಾದ ಮೋಟು ಕೂದಲಿನಿಂದ ಆವೃತವಾಗಿರುತ್ತದೆ. ಗಂಡುಹಂದಿಗೆ ತನ್ನ ಶತ್ರುಗಳೊಡನೆ ಕಾದಾಡಲು, ಕೆಳದವಡೆಯಲ್ಲಿ ಬಲಿಷ್ಠವಾದ  ೬ರಿಂದ ೧೨ ಸೆಂಟಿಮೀಟರ್ ಉದ್ದನೆಯ ಎರಡು ಕೋರೆಹಲ್ಲುಗಳಿವೆ. ಹೆಣ್ಣುಹಂದಿಗಳ ಕೋರೆಹಲ್ಲುಗಳು ಸಣ್ಣಗಿರುತ್ತವೆ. ಹುಲಿಗಳು ಹೆಣ್ಣುಹಂದಿಗಳನ್ನಷ್ಟೇ ಬೇಟೆಯಾಡುತ್ತವೆ. ಗಂಡುಹಂದಿಗಳನ್ನು ಎದುರಿಸಿದಾಗ ಅವು ಸ್ವರಕ್ಷಣೆಗೆ ತಮ್ಮ ಕೋರೆಗಳಿಂದ ತಿವಿದು ಹುಲಿಗಳನ್ನು ಕೊಂದ ಸಂದರ್ಭಗಳೂ ಇವೆ. ಸಣ್ಣ ಮರಿಗಳಿರುವ ಹೆಣ್ಣುಹಂದಿಗಳು ಮನುಷ್ಯರನ್ನೂ ಎದುರಿಸಿ ಮಾರಣಾಂತಿಕವಾಗಿ ತಿವಿಯುವದೂ ಇದೆ.
ಮರಿಗಳ ಮೈ ಕಂದು ಮತ್ತು ಕೆನೆ ಬಣ್ಣಗಳ ಉದ್ದನೆಯ ಪಟ್ಟೆಗಳಿದ ಕೂಡಿರುತ್ತವೆ. ಸುಮಾರು ಆರು ತಿಂಗಳ ಬಳಿಕ ಈ ಪಟ್ಟೆಗಳು ಕಾಣಿಸದಂತಾಗುತ್ತವೆ.
ಗುಣ ಸ್ವಭಾವಗಳು
ಕಾಡುಹಂದಿಗಳು ದಟ್ಟವಾದ ಪೊದೆಗಳಲ್ಲಿ ಜೀವಿಸುತ್ತವೆ. ಬೇಸಿಗೆಯ ತಾಪದಿಂದ ಕಾಪಾಡಿಕೊಳ್ಳಲು ಕೆಸರಲ್ಲಿ ಹೊರಳಾಡುತ್ತವೆ. ಗಂಡುಹಂದಿಗಳು ಸಾಮಾನ್ಯವಾಗಿ ಒಂಟಿಯಾಗಿರುತ್ತವೆ. ಹೆಣ್ಣುಹಂದಿಗಳು ಗುಂಪಾಗಿರುತ್ತವೆ.ಒಂದು ಗುಂಪಿನಲ್ಲಿ ೨-೩ ಹೆಣ್ಣುಹಂದಿಗಳು, ಇಪ್ಪತ್ತು-ಮೂವತ್ತು ಮರಿಗಳಿರುತ್ತವೆ. ಒಂದು ಹೆಣ್ಣುಹಂದಿ ನಾಯಕತ್ವವನ್ನು ವಹಿಸಿರುತ್ತದೆ.
ಕಾಡುಹಂದಿಗಳು ಬಲಶಾಲಿಯಾಗಿರುವವಲ್ಲದೆ, ಉಗ್ರವಾಗಿಯೂ ಇರುತ್ತವೆ. ಇವು ಬಹಳ ವೇಗವಾಗಿ ಓಡುತ್ತವೆ. ಆತುರ ಹೆಚ್ಚು. ಅಪಾಯದ ಸುಳಿವು ಸಿಕ್ಕ ಕೂಡಲೇ ಅಪಾಯದ ವಿರುದ್ಧ ದಿಕ್ಕಿನಲ್ಲಿ ಓಡುತ್ತವೆ. ಗಡಿಬಿಡಿಯಲ್ಲಿ ಹಲವೊಮ್ಮೆ ಹಿಂದುಮುಂದು ನೋಡದೆ ಯಾವ ಕಡೆಗಾದರೂ ಸರಿಯೇ ಧಾವಿಸುತ್ತವೆ.
ಆಹಾರ ಕ್ರಮ
ಸದಾ ಜಾಗರೂಕವಾಗಿರುವ ಇವು ರಾತ್ರಿಯಲ್ಲಿ ತಮ್ಮ ಆಹಾರವಾದ ಕಂದ-ಮೂಲಗಳನ್ನೂ ಧಾನ್ಯಗಳನ್ನೂ ಹುಡುಕಿ ತಿನ್ನುತ್ತವೆ. ಹಲವು ಬಾರಿ ಆಹಾರ ಹುಡುಕುತ್ತಾ ಹೊಲ-ಗದ್ದೆಗಳನ್ನು ನುಗ್ಗಿ, ಬೆಳೆಗಳನ್ನು ಮೇಯುತ್ತವೆ. ಇವು ನೆಲದಲ್ಲಿ ಇಟ್ಟಿರುವ ಪಕ್ಷಿಗಳ ಮೊಟ್ಟೆಗಳನ್ನೂ, ಕೆಲವೊಮ್ಮೆ ಸಣ್ಣ ಪ್ರಾಣಿಗಳನ್ನೂ ತಿನ್ನುತ್ತವೆ.
ಮಾನವ ಸಂಪರ್ಕ ಮತ್ತು ಸಂಘರ್ಷ
ಮಾನವ ಸಂಪರ್ಕದಲ್ಲಿ ಮನುಷ್ಯನು ಕಾಡುಹಂದಿಗಳನ್ನು ಪಳಗಿಸಿ ಸಾಕುಹಂದಿ ಅಥವಾ ನಾಡುಹಂದಿಗಳನ್ನಾಗಿಸಿದ್ದಾರೆ. ಇವು ಕಾಡುಹಂದಿಗಳಿಗಿಂತ ಹೆಚ್ಚು ಕೊಬ್ಬಿರುತ್ತವೆಯಲ್ಲದೆ ಸಾಧುವಾಗಿಯೂ ಇರುತ್ತವೆ. ಕಾಡುಹಂದಿಗಳನ್ನು, ಮಧ್ಯಪ್ರಾಚ್ಯ ಹಾಗು ಚೀನಾದಲ್ಲಿ ಸುಮಾರು ಕ್ರಿಸ್ತಪೂರ್ವ ೭೦೦೦ರಲ್ಲಿಯೇ ಒಗ್ಗಿಸಲಾಗುತ್ತಿತ್ತು. ಜಗತ್ತಿನ ಬಹುತೇಕ ಕಡೆಗಳಲ್ಲಿ ಹಂದಿಯ ಮಾಂಸವನ್ನು ಬಳಸುವವರಿದ್ದಾರೆ.
ಮನುಷ್ಯನು ಗೆಡ್ಡೆಗೆಣಸು, ಸೌದೆ, ಮೊದಲಾದ ಕಾಡಿನ ಉತ್ಪನ್ನಗಳನ್ನು ಸಂಗ್ರಸುತ್ತಿರುವ ಕಾಲದಲ್ಲೇ ಕಾಡುಹಂದಿಗಳೊಡನೆ ಸಂಘರ್ಷ ನಡೆಸಿದ್ದಾನೆ. ಈ ಪ್ರಾಣಿಗಳು ಬೆಳೆಗಳನ್ನು ನಾಶಪಡಿಸುವದು ಭಾರತದ ಬಹಳ ಕಡೆಯ ರೈತರು ಅನುಭವಿಸುತ್ತಿರುವ ತೊಂದರೆ. ಬೆಳೆಗಳನ್ನಷ್ಟೇ ಅಲ್ಲದೆ, ಹೂವು-ತರಕಾರಿಗಳ ಬೆಳೆಗಳನ್ನೂ, ಹಣ್ಣಿನ ತೋಟಗಳನ್ನೂ ಕಾಡಿನಲ್ಲಿ ಮರಗಳ ತೋಪುಗಳನ್ನೂ, ಅತಿಕ್ರಮಿಸಿ ನಷ್ಟಪಡಿಸುತ್ತವೆ. ಜತೆಗೆ ಅಂಟುಜಾಡ್ಯಗಳನ್ನೂ ಪ್ರಸರಿಸುತ್ತವೆ.
ಕಾಡುಹಂದಿಗಳ ಬೇಟೆ
ಬಹಳ ಹಿಂದಿನ ಕಾಲದಿಂದಲೂ ಮನುಷ್ಯರು ಕಾಡುಹಂದಿಗಳನ್ನು ಬೇಟೆಯಾಡುತ್ತಿದ್ದಾರೆ. ಹಿಂದಿನ ಕಾಲದಲ್ಲಿ ಇಂಗ್ಲೆಂಡ್ ದೇಶದಲ್ಲಿ ರಾಜರ ಅನುಮತಿಯಿಲ್ಲದೆ ಇವುಗಳನ್ನು ಬೇಟೆಯಾಡಿದವರ ಕಣ್ಣುಗಳನ್ನು ಕೀಳಿಸುವ ಶಿಕ್ಷೆಯೂ ಇತ್ತು. ಯೂರೋಪಿನಲ್ಲಿ ಸ್ವಂತ ಕಾಡುಗಳನ್ನು ಹೊಂದಿದ್ದ ಶ್ರೀಮಂತರು ಅಲ್ಲಿ ಕಾಡುಹಂದಿಗಳನ್ನು ಬೇಟೆಯಾಡಲೆಂದು ತಂದು ಬಿಡುತ್ತಿದ್ದರು. ಆಸ್ಟ್ರೇಲಿಯಾ ಮತ್ತು ಅಮೆರಿಕದಲ್ಲೂ ಕೆಲವೆಡೆ ಈ ರೀತಿಯಲ್ಲಿ ಈ ಪ್ರಾಣಿಗಳನ್ನು ಕಾಡುಗಳಲ್ಲಿ ತಂದಿರಿಸಿ ಬೇಟೆಯಾಡುತ್ತಿದ್ದರು. ಕಾಡಿನಲ್ಲಿ ಬೇಟೆಗಾರರು ನಾಯಿಗಳೊಂದಿಗೆ ಭರ್ಚಿಗಳನ್ನು ಹಿಡಿದು ಇವುಗಳನ್ನು ಬೇಟೆಯಾಡುವದು ಶೌರ್ಯ-ಸಾಹಸಗಳ ಪ್ರತೀಕವೆಂದು ಪರಿಗಣಿಸುತ್ತಿದ್ದರು.
ಭಾರತದಲ್ಲೂ ಕಾಡುಹಂದಿಗಳನ್ನು ಬಹಳ ಹಿಂದಿನಿಂದಲೂ ಬೇಟೆಯಾಡುತ್ತಿದ್ದರು. ನಮ್ಮ ದೇಶದಲ್ಲಿ ಹಿಂದೆ ಕುದುರೆಯ ಮೇಲೆ ಕುಳಿತು, ಕಾಡುಹಂದಿಗಳನ್ನು ಕೆಣಕಿ, ಅವು ಎದುರಿಸುತ್ತಿರುವಾಗ  ಕೈಯಲ್ಲಿ ಹಿಡಿದ ಭರ್ಚಿಯಿಂದ ತಿವಿಯುವದು ಶೌರ್ಯದ ಬೇಟೆಯಾಗಿತ್ತು.
ಭಾರತೀಯ ಪುರಾಣಗಳಲ್ಲಿ
ಮಹಾವಿಷ್ಣುವಿನ ಹತ್ತು ಅವತಾರಗಳಲ್ಲಿ ಮೂರನೇಯದು ವರಾಹಾವತಾರ.
ಹೆಚ್ಚಿನ ಅಧ್ಯಯನಕ್ಕೆ
೧. http://www.iloveindia.com/wildlife/indian-wild-animals/wild-boar/index.html
೨. Natural History of the Mammalia of India and Ceylon, by Robert A. Sterndale. Gutenberg.org. 16 October 2006.
೩. ಗ್ರಾಮೀಣ ಬೇಟೆಗಳು, ಸಂಪಾದಕರು: ಡಾ ದೇವೇಂದ್ರಕುಮಾರ ಹಕಾರಿ, ಡಾ ಕೆ ಆರ್ ಸಂಧ್ಯಾರೆಡ್ಡಿ, ಕನ್ನಡ ಪುಸ್ತಕ ಪ್ರಾಧಿಕಾರ, ಬೆಂಗಳೂರು ೫೬೦೦೧೮, ಮೊದಲ ಆವೃತ್ತಿ೨೦೦೦, (ಕಾಡುಹಂದಿಯ ಬೇಟೆಯನ್ನೂ ಸೇರಿಸಿ).
ಬಾಹ್ಯ ಸಂಪರ್ಕಗಳು
೧. http://wildvistas.com/fauna/wildboar/wildboar.html
೨. http://a-z-animals.com/animals/wild-boar/
ಉಲ್ಲೇಖ
ವರ್ಗ:ಪ್ರಾಣಿಶಾಸ್ತ್ರ
ಎಮ್. ವಿ. ಕಾಮತ್
(೭,ಸೆಪ್ಟೆಂಬರ್,೧೯೨೧-೯,ಅಕ್ಟೋಬರ್,೨೦೧೪)
ಜನನ, ಬಾಲ್ಯ, ಹಾಗೂ ವಿದ್ಯಾಭ್ಯಾಸ
'ಮಾಧವ್ ವಿಟ್ಠಲ್ ಕಾಮತ್ ರವರು, ೧೯೨೧,ರ, ಸೆಪ್ಟೆಂಬರ್,೭ ರಂದು, ದಕ್ಷಿಣ ಕನ್ನಡ ಜಿಲ್ಲೆಯ 'ಉಡುಪಿ'ಯಲ್ಲಿ ಜನಿಸಿದರು. ಅವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಉಡುಪಿಯಲ್ಲೇ ಪಡೆದು, ಮುಂಬೈನಲ್ಲಿ ಪದವಿ ಶಿಕ್ಷಣವನ್ನು ೧೯೪೧ ರಲ್ಲಿ ಗಳಿಸಿದರು. 'ರಸಾಯನ ಶಾಸ್ತ್ರ,' ಹಾಗೂ 'ಭೌತಶಾಸ್ತ್ರದ ವಿದ್ಯಾರ್ಥಿಯಾಗಿದ್ದ ಕಾಮತರು,ಕಾಲೇಜ್ ವಿದ್ಯಾಭ್ಯಾಸದ ಬಳಿಕ 'ಡೈ ಕೆಮಿಸ್ಟ್,' ಆಗಿ ನೌಕರಿಗೆ ಸೇರಿಕೊಂಡರು. ಬರವಣಿಗೆ ಮತ್ತು ಪತ್ರಿಕೋದ್ಯಮ ಅವರ ಆಸಕ್ತಿಯ ವಿಷಯಗಳಾಗಿದ್ದವು. ಸ್ವಲ್ಪದಿನಗಳ ನಂತರ ಅವರು ಪತ್ರಿಕೋದ್ಯಮಕ್ಕೆ ಹೊರಳಿದರು. ೧೯೪೬ ರಲ್ಲಿ ಬೊಂಬಾಯಿನ 'ಫ್ರೀ ಪ್ರೆಸ್ ಜರ್ನಲ್ ಪತ್ರಿಕೆ,' ಯಲ್ಲಿ ವರದಿಗಾರರಾಗಿ ಭರ್ತಿಯಾದರು. ನಂತರ ದೆಹಲಿಯ ಶಾಖೆಯಲ್ಲಿ ವಿಶೇಷ ಪ್ರತಿನಿಧಿಯಾಗಿ ನಿಯುಕ್ತರಾದರು. ಅಂದಿನ ಪ್ರಮುಖ ವಿದ್ಯಮಾನಗಳಾಗಿದ್ದ, 'ಕಾನ್ಸ್ಟಿ ಟ್ಯುಯೆಂಟ್ ಅಸೆಂಬ್ಲಿ, ನಾಥೂರಾಮ್ ಗೋಡ್ಸೆ ವಿಚಾರಣೆ ಮತ್ತಿತರ ಮಹತ್ವದ ವರದಿಗಳನ್ನು ತಯಾರಿಸಿ ಪ್ರಕಟಿಸಿದರು. ಸನ್, ೧೯೪೭ ರಲ್ಲಿ ಪ್ರಥಮ ಸ್ವಾತಂತ್ರ್ಯೋತ್ಸವದ ವರದಿಯನ್ನು ಕುಲಂಕುಶವಾಗಿ ವರದಿಮಾಡಿ ಇಂದಿಗೂ ಎಲ್ಲರೊಡನಿರುವ ವರದಿಗಾರರಲ್ಲಿ ಮೊದಲಿಗರೆಂಬ ಹೆಗ್ಗಳಿಕೆ ಅವರದು. ಎಂ.ವಿ.ಕಾಮತ್, ನಂತರ, 'ಫ್ರೀ ಪ್ರೆಸ್ ಜರ್ನಲ್, ಭಾರತ್ ಜ್ಯೋತಿ' ಪತ್ರಿಕೆಗಳಿಗೆ ಸಂಪಾದಕರಾಗಿ ದುಡಿದರು. ಅಮೆರಿಕದ ನ್ಯೂಯಾರ್ಕ್ ನಗರದಲ್ಲಿ ವಿಶ್ವಸಂಸ್ಥೆಯ ವರದಿ ಮಾಡಲು ಪಿ.ಟಿ.ಐ ವರದಿಗಾರರಾಗಿ ಸನ್, ೧೯೫೫ ರಿಂದ ೧೯೫೮ ರ ವರೆಗೆ ನೇಮಕಗೊಂಡಿದ್ದರು. ಆಸಮಯದಲ್ಲಿ ಪ್ರಮುಖ ಅಂತಾರಾಷ್ಟ್ರೀಯ ಸುದ್ದಿಗಳನ್ನು ವರದಿಮಾಡಿ ಸೈ ಎನ್ನಿಸಿಕೊಂಡರು. ಎಂ. ವಿ. ಕಾಮತ್ ಕೆಲಸಮಾಡಿದ ಪತ್ರಿಕೆಗಳ ವಿವರಗಳು. thumb|right|250px|'ಎಮ್.ವಿ.ಕಾಮತ್ (೨೦೧೩)
ಪತ್ರಿಕೋದ್ಯಮಕೃಷಿಯ ಮೈಲುಗಲ್ಲುಗಳು
'ಎಮ್.ವಿ.ಕಾಮತರು', ಭಾರತದ ಪತ್ರಿಕೋದ್ಯಮದಲ್ಲಿ ಭಾರಿ ಹೆಸರುಮಾಡಿದ್ದಾರೆ. ನಂತರ 'ಟೈಮ್ಸ್ ಆಫ್ ಇಂಡಿಯ', ಪತ್ರಿಕೆಯ ವಾಷಿಂಗ್‍ಟನ್ ನಗರದಲ್ಲಿ ಭಾರತದ ಪ್ರತಿನಿಧಿಯಾಗಿ, ಸುಮಾರು ೧೦ ವರ್ಷಗಳು (೧೯೬೯- ೭೮) ದುಡಿದರು. ಅಮೆರಿಕದಿಂದ ವಾಪಸ್ಸಾದ ಮೇಲೆ, 'ಟೈಮ್ಸ್ ಆಫ್ ಇಂಡಿಯ' ಪತ್ರಿಕೆಯ 'ಪ್ರಖ್ಯಾತ ವೀಕ್ಲಿ' ಪತ್ರಿಕೆಯಾಗಿದ್ದ, 'ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ'ನಲ್ಲಿ ಸಂಪಾದಕರಾಗಿದ್ದರು. ಭಾರತ ದೇಶದ ಸಾಮಾಜಿಕ ಸಮಸ್ಯೆಗಳನ್ನೂ ಹಾಗೂ ಅನೇಕ ವಿಷಯಗಳನ್ನು ಆರಿಸಿಕೊಂಡು, ಸುಮಾರು ೪೦ ಪುಸ್ತಕಗಳನ್ನು ರಚಿಸಿದ್ದಾರೆ. ಕಾಮತ್ ಅತ್ಯಂತ ಪ್ರಭಾವಿ ಮಾತುಗಾರರು. ಸಾಮಾಜಿಕ ಸಮಸ್ಯೆಗಳಿಗೆ ಸ್ಪಂದಿಸಿ, ಉದಯವಾಣಿ ಕನ್ನಡ ದೈನಿಕಪತ್ರಿಕೆಯಲ್ಲಿ ಇಂದಿಗೂ ಸಕ್ರಿಯವಾಗಿ ಪಾಲುಗೊಳ್ಳುತ್ತಿದ್ದಾರೆ. ಮುಂಬೈನ ಮಾಹಿಮ್ ನಲ್ಲಿರುವ, ಕರ್ನಾಟಕ ಸಂಘದ ಕಾರ್ಯಕ್ರಮಗಳಿಗೆ ತಪ್ಪದೆ ಬರುತ್ತಾರೆ. ಕಾಮತ್ ಒಟ್ಟಾರೆ ೫೦ ಕ್ಕಿಂತ ಹೆಚ್ಚು ಪುಸ್ತಕಗಳನ್ನು ಬರೆದಿದ್ದಾರೆ. ಅದರಲ್ಲಿ ಪ್ರಮುಖವಾದವುಗಳು :
ಪ್ರಶಸ್ತಿಗಳು
ಕೊಂಕಣಿ ಅಲ್ಪ ಸಂಖ್ಯಕ ಭಾಷಾ ಸಂಸ್ಥೆ,ಮಣಿಪಾಲದ ಡಾ.ಟಿ.ಎಂ.ಎ, ಪೈ ಫೌಂಡೇಶನ್, 'ಶ್ರೇಷ್ಠ ಕೊಂಕಣಿಗ ಪ್ರಶಸ್ತಿ'ಯನ್ನು ಮಾರ್ಚ್, ೨೬ ರ ಸಂಜೆ, ೫-೩೦ ಕ್ಕೆ, ’ಹೋಟೆಲ್ ವ್ಯಾಲಿ ವ್ಯೂ’ ಸಭಾಂಗಣದಲ್ಲಿ ಕೊಡಲು ಕಾರ್ಯಕ್ರಮವನ್ನು ಆಯೋಜಿಸಿಕೊಂಡಿದೆ.
೯೦ನೇ ವರ್ಷದ ಹುಟ್ಟುಹಬ್ಬದ ಆಚರಣೆ
ಮಣಿಪಾಲಿನಲ್ಲಿ ಕಾಮತರ ೯೦ ನೇ ವರ್ಷದ ಹುಟ್ಟುಹಬ್ಬದ ಆಚರಣೆ ಹರ್ಷೋಲ್ಲಾಸಗಳಿಂದ ಜರುಗಿತು.
ನಿಧನ
೯೩ ವರ್ಷದ ಪ್ರಾಯದಲ್ಲಿ, ವೃದ್ಧಾಪ್ಯದಿಂದ ಬಳಲುತ್ತಿದ್ದ ಕಾಮತರನ್ನು 'ಮಣಿಪಾಲಿನ ಕಸ್ತುರ್ಬಾ ಆಸ್ಪತ್ರೆ'ಯಲ್ಲಿ ಚಿಕಿತ್ಸೆಗೆ ಒಳಪಡಿಸಲಾಗಿತ್ತು. ಆದರೆ ಗುಣವಾಗದೆ, ಅವರು ೨೦೧೪ ರ, ಅಕ್ಟೋಬರ್, ೯, ಗುರುವಾರ, ಬೆಳಿಗ್ಯೆ ೭-೩೦ಕ್ಕೆ ಕೊನೆಯುಸಿರೆಳೆದರು.
ಉಲ್ಲೇಖಗಳು
<References />
ಬಾಹ್ಯ ಸಂಪರ್ಕ
ವರ್ಗ: ಪ್ರಸಾರ ಭಾರತಿ ನಿರ್ದೇಶಕ ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಮುಂಬಯಿ ಕನ್ನಡಿಗರು ವರ್ಗ:ಪತ್ರಕರ್ತರು ವರ್ಗ:ಮುಂಬಯಿನ ಲೇಖಕರು
ನೆಗೋಶಬಲ್ ವಾದ್ಯ
ನೆಗೋಶಬಲ್ ವಾದ್ಯ
ಒಂದು ನೆಗೋಶಬಲ್ ವಾದ್ಯ ಡಾಕ್ಯುಮೆಂಟ್ ನಲ್ಲಿ ಪಾವತಿಸುವ ಜೊತೆಗೆ, ಎರಡೂ ಬೇಡಿಕೆ, ಹಣದ ಒಂದು ನಿರ್ದಿಷ್ಟ ಪ್ರಮಾಣದ ಪಾವತಿ ಖಾತರಿ ದಾಖಲೆಯಾಗಿದ್ದು, ಅಥವಾ ಒಂದು ಸೆಟ್ ಸಮಯದಲ್ಲಿ ದಾಖಲೆಯಾಗಿದೆ. ಹೆಚ್ಚು ನಿರ್ದಿಷ್ಟವಾಗಿ, ದಾಖಲೆಯಲ್ಲಿ ಪರಿಗಣಿಸಿದ್ದ ಅಥವಾ ಒಳಗೊಂಡಿರುವ ಇದೇ ಒಪ್ಪಂದ ಬೇಡಿಕೆ ಅಥವಾ ಮುಂದಿನ ದಿನಾಂಕದಂದು ಎರಡೂ ಪಾವತಿಸಬಹುದು ಇದು ಷರತ್ತಿನ ಹೊರತಾಗಿ ಹಣ ಪಾವತಿ. ಈ ಪದ ಅನ್ವಯಿಸಲಾಗುತ್ತಿದೆ ಮತ್ತು ದೇಶದಲ್ಲಿ ಇದು ಬಳಸಲಾಗುತ್ತದೆ ಮತ್ತು ಯಾವ ಸಂದರ್ಭದಲ್ಲಿ ಇದು ಬಳಸಲಾಗುತ್ತದೆ ಎಂಬುದನ್ನು ಕಾನೂನು ಅವಲಂಬಿಸಿ ವಿಭಿನ್ನ ಅರ್ಥಗಳನ್ನು ಹೊಂದಿವೆ. ದಲ್ಲಾಳಿಗಳೇ ಇನ್ಸ್ಟ್ರುಮೆಂಟ್ಸ್ ಉದಾಹರಣೆಗಳೆಂದರೆ ಪ್ರಾಮಿಸರಿ, ವಿನಿಮಯ, ವಿಧೇಯಕಗಳಿಗೆ ಬ್ಯಾಂಕ್‌ನೋಟ್ ಮತ್ತು ತಪಾಸಣೆ.
ಹಣ ಪಾವತಿ ಭರವಸೆ ಏಕೆಂದರೆ, ಉಪಕರಣದ ಸ್ವತಃ ಬಳಸಬಹುದು ಕಾಲಕ್ರಮೇಣ ಹೋಲ್ಡರ್ ಎಂದು ಮೌಲ್ಯದ ಸಂಗ್ರಹಣೆ. ವಾದ್ಯ ಮೂರನೇ ವ್ಯಕ್ತಿಗೆ ವರ್ಗಾಯಿಸಬಹುದಾಗಿದೆ. ಇದು ಅಂತಿಮವಾಗಿ ಸಲಕರಣೆಯಲ್ಲಿ ಪಾವತಿಸುವ ಮೂಲಕ ಹಣ ಪಡೆಯುತ್ತೇನೆ ಯಾರು ವಾದ್ಯ ಹೊಂದಿರುವರು. ಮುಖಬೆಲೆಗಿಂತ ಉಪಕರಣದ ವರ್ಗಾವಣೆ ಕಡಿಮೆ ಸಂಭವಿಸಬಹುದು ಮತ್ತುಇದನ್ನು ರಿಯಾಯಿತಿ ಎಂದು ಕರೆಯಲಾಗುತ್ತದೆ.
ಇತಿಹಾಸ
ವಿನಿಮಯ ಮತ್ತು ಪ್ರಾಮಿಸರಿ ನೋಟುಗಳ ಮಸೂದೆಗಳನ್ನು ಸಾಮಾನ್ಯ ಮೂಲಮಾದರಿಗಳ ಹುಟ್ಟಿಕೊಂಡಿತು ಚೀನಾ ವಿಶೇಷ ಉಪಕರಣ ಎಂಬ ಫೀಟ್ಸ್ಯಾನ್ ಸುರಕ್ಷಿತವಾಗಿ ಆಳ್ವಿಕೆಯಲ್ಲಿ ದೂರದ ಹಣ ವರ್ಗಾಯಿಸಲು ಬಳಸಲಾಗುತ್ತಿದೆ. ಟ್ಯಾಂಗ್ ರಾಜವಂಶದ ೮ನೇ ಶತಮಾನದ. ಮಧ್ಯ ೧೩ನೇ ಶತಮಾನದಲ್ಲಿ, ಇಲ್ಕನೈಡ್ ಆಡಳಿತಗಾರರು ಪರ್ಷಿಯಾ "ಚಾ" ಅಥವಾ ಕುಸಿದು ಬೀಳುವ ಮುಂಚೆ ಮೂರು ವರ್ಷಗಳ ನ್ಯಾಯಾಲಯ ಮತ್ತು ವ್ಯಾಪಾರಿಗಳು ನಡುವಿನ ವ್ಯವಹಾರ ಸೀಮಿತ ಬಳಕೆ ಕಾಗದದ "ಅಧ್ಯಾಯ" ಮುದ್ರಿತ ಹಣ ಬಳಸಲಾಯಿತು. ಕುಸಿತದ ಮಾತ್ರ ಪ್ರಗತಿಪರ ರಿಯಾಯಿತಿಯಲ್ಲಿ "ಚಾ" ಸ್ವೀಕರಿಸುವ ನ್ಯಾಯಾಲಯವು ಸಂಭವಿಸಿತು. ನಂತರ ವಿನಿಮಯ ಮಸೂದೆಗಳನ್ನು ಮೂಲಮಾದರಿಗಳನ್ನು ಬಳಸಿದರು ಮಾಡಿದ ಮಧ್ಯಪ್ರಾಚ್ಯ ವ್ಯಾಪಾರಿಗಳಿಂದ ಬಳಸಲ್ಪಡುತ್ತಿದ್ದ ಹಣ ವರ್ಗಾವಣೆ, ಇಂತಹ ಡಾಕ್ಯುಮೆಂಟ್ ಪ್ರಸ್ತುತಪಡಿಸಲು ೮ನೇ ಶತಮಾನದಲ್ಲಿ ಇಂತಹ ಮೂಲಮಾದರಿಗಳ ೧೨ನೇ ಶತಮಾನದಲ್ಲಿ ಇಬೆರಿಯನ್ ಮತ್ತು ಇಟಾಲಿಯನ್ ವರ್ತಕರು ನಂತರ ಬಳಕೆಗೆ ಬಂದಿತು. ತಮ್ಮ ಅಭಿವೃದ್ಧಿಯ ಮತ್ತಷ್ಟು ಹಂತಗಳಲ್ಲಿ (ಜಾಹಿರಾತು ಕಾಣಿಸಿಕೊಂಡಿದ್ದರು ಅಲ್ಲಿ ೧೬-೧೮ ಶತಮಾನಗಳ) ಫ್ರಾನ್ಸ್ ಮತ್ತು ಜರ್ಮನಿ (೧೯ನೇ ಶತಮಾನದ, ಕ್ರಮಬದ್ಧಗೊಳಿಸುವಿಕೆ ಸಂಬಂಧಿಸಿದ ಮಾಡಲಾಗಿತ್ತು ೧೩-೧೫th ಶತಮಾನಗಳಲ್ಲಿ ಇಟಲಿಯಲ್ಲಿ, ವಿನಿಮಯ ಮತ್ತು ಪ್ರಾಮಿಸರಿ ವಿಧೇಯಕಗಳಿಗೆ, ಅವರ ಮುಖ್ಯ ವೈಶಿಷ್ಟ್ಯಗಳು ಪಡೆಯಲು ವಿನಿಮಯ ಲಾ). ಇಂಗ್ಲೆಂಡ್ನಲ್ಲಿ (ಮತ್ತು ನಂತರ ಯುನೈಟೆಡ್ ಸ್ಟೇಟ್ಸ್), ವಿನಿಮಯ ಕಾನೂನು ಖಂಡದಲ್ಲೇ ಜನಪ್ರಿಯತೆಯನ್ನು ಏಕೆಂದರೆ ವಿವಿಧ ಕಾನೂನು ವ್ಯವಸ್ಥೆಗಳು ಭಿನ್ನವಾಗಿತ್ತು. ನಿವಾರಣೀಯತೆ ಮೇಲೆ ಆಧುನಿಕ ಒತ್ತು ಕಾಣಬಹುದು ಆದ್ಯಂತ. ಜರ್ಮನಿಕ್ ಲೊಂಬಾರ್ಡರ ದಾಖಲೆಗಳನ್ನು ಸಹ ನಿವಾರಣೀಯತೆ ಕೆಲವು ಅಂಶಗಳನ್ನು ಹೊಂದಿರಬಹುದು. ಒಪ್ಪಂದಗಳು ಇತರ ಬಗೆಯ ಪ್ರತ್ಯೇಕಗೊಳಿಸಲು ದಲ್ಲಾಳಿಗಳೇ ಇನ್ಸ್ಟ್ರುಮೆಂಟ್ಸ್ ಬದಲಾಯಿಸಿ ಬ್ರಿಟಿಷ್ ವಿದೇಶಾಂಗ ಬಿಲ್ ಲಂಡನ್ ಕೊಡಬೇಕಾದ ವಿನಿಮಯ ಒಂದು ೧೮೭೦ ಬಿಲ್ ಆದಾಯ ಅಂಚೆಚೀಟಿಗಳು ಜೋಡಿಸಲಾದ. ಒಂದು ನೆಗೋಶಬಲ್ ವಾದ್ಯ ಒಂದು ಪ್ರದರ್ಶನ ಕನಿಷ್ಠ ಭಾಗ ಮೌಲ್ಯವನ್ನು ರಚಿಸಿಕೊಂಡು ನಡೆಸಿರುವ ಬಳಸಲ್ಪಡುತ್ತದೆ ಒಪ್ಪಂದ ಅಂತರ್ಗತವಾಗಿರುವ ಮತ್ತು ಅಗತ್ಯ ಹುಟ್ಟುವ ವಿಷಯದಲ್ಲಿ, ಒಪ್ಪಂದ ರಚನೆಗೆ ಬಹುಶಃ ಸ್ಪಷ್ಟ ಆದರೂ ಕೊಡುಗೆ ಮತ್ತು ಸ್ವೀಕೃತಿ ಮತ್ತು ಪರಿಗಣಿಸಿ ತಿಳಿಯಪಡಿಸುವುದು. ಆಧಾರವಾಗಿರುವ ಒಪ್ಪಂದ ವಾದ್ಯ ಹಿಡಿದಿಡಲು ಮತ್ತು ನೆಗೋಶಬಲ್ ವಾದ್ಯ ಸಂಪರ್ಕಿತ ಒಪ್ಪಂದದ ಪ್ರದರ್ಶನ ಕನಿಷ್ಠ ಭಾಗವಾಗಿದೆ ಪಾವತಿ ಮೇಲೆ ವಾದ್ಯ, ಕಾಲಕ್ರಮೇಣ ಒಂದು ಹೋಲ್ಡರ್, ಮಾತುಕತೆ ಬಲ ವಿವರಿಸುತ್ತದೆ. ಒಂದು "ಉದಾಹರಣೆಗೆ, ಚಲಿಸಬಹುದು ಧಾರಕ ವಾದ್ಯ ಡಾಕ್ಯುಮೆಂಟ್ ಹೊಂದಿರುವವರು ಸ್ವತಃ ಲಕ್ಷಣಗಳು ಮತ್ತು ಪಾವತಿ ಹಕ್ಕನ್ನು ಇದರಲ್ಲಿ ನೀಡುತ್ತದೆ". ಕೆಲವು ವಿನಾಯಿತಿಗಳನ್ನು ಇಂತಹ ಸೂಚನೆ ಧಣಿ ಒಂದು ಹೋಲ್ಡರ್, ಆದರೆ ಕಾಲಕ್ರಮೇಣ ಎಂದೇನೂ ಹೋಲ್ಡರ್ ಮಾಡಬಹುದು ಇದರಲ್ಲಿ ನಷ್ಟ ಅಥವಾ ಉಪಕರಣದ ಕಳ್ಳತನದ ಸಂದರ್ಭಗಳಲ್ಲಿ, ಅಸ್ತಿತ್ವದಲ್ಲಿವೆ. ಸಮಾಲೋಚನಾ ನೆಗೋಶಬಲ್ ಉಪಕರಣದ ಮಾನ್ಯ ಜಾಹಿರಾತು ಅಗತ್ಯವಿದೆ.
ತರಗತಿಗಳು
ಪ್ರಾಮಿಸರಿ ಮತ್ತು ವಿನಿಮಯದ ಬಿಲ್ಲುಗಳು ನೆಗೋಶಬಲ್ ನುಡಿಸುವಿಕೆಯ ಎರಡು ಪ್ರಾಥಮಿಕ ರೀತಿಗಳು.
ಪ್ರಾಮಿಸರಿ ನೋಟ್
ಬಹುಶಃ ನಗದಾಗಿ ಆದಾಗ್ಯೂ, ಒಂದು ಪ್ರಾಮಿಸರಿ ನೋಟ್ ಇದು ತಯಾರಕ ಸಹಿ ಮತ್ತೊಂದು ವ್ಯಕ್ತಿಯಿಂದ, ಮಾಡಿದ ಬರವಣಿಗೆಯಲ್ಲಿ ಬೇಷರತ್ ಭರವಸೆಯನ್ನು ಸ್ವೀಕರಿಸುವವ ಬೇಡಿಕೆ ಪಾವತಿಸಲು ತೊಡಗಿರುವ ಅಥವಾ ಸ್ಥಿರ ಅಥವಾ ನಿರ್ಧಾರ್ಯ ಭವಿಷ್ಯದ ಸಮಯದಲ್ಲಿ ಒಂದು ನೆಗೋಶಬಲ್ ವಾದ್ಯ ಇರಬಹುದು. ಹಣ ಕೆಲವು, ಆದೇಶ ಅಥವಾ ಹಿಡಿಯುವವನಿಗೆ. (ಸೆಕ್ಷನ್ ನೋಡಿ, ೧೯೪) ನಿರ್ದಿಷ್ಟ ವಾದ್ಯ ಅನ್ವಯಿಸುವ ಕಾನೂನು ಇದು ನೆಗೋಶಬಲ್ ವಾದ್ಯ ಅಥವಾ ನಗದಾಗಿ ವಾದ್ಯ ಎಂದು ನಿರ್ಧರಿಸುತ್ತದೆ. ಬ್ಯಾಂಕ್ ನೋಟ್ ಆಗಾಗ್ಗೆ ಪ್ರಾಮಿಸರಿ ನೋಟ್ ಎಂದು ಕರೆಯಲಾಗುತ್ತದೆ, ಒಂದು ಬ್ಯಾಂಕ್ ಮಾಡಿದ ಪ್ರಾಮಿಸರಿ ನೋಟ್ ಮತ್ತು ಬೇಡಿಕೆ ಬೇರರ್ ಪಾವತಿಸಬೇಕು. ಭಾರತೀಯ ನೆಗೋಶಬಲ್ ಎಸಿಟಿ ೧೮೮೧ ಸೆಕ್ಷನ್ ೪ ರ ಪ್ರಕಾರ, "ಒಂದು ಪ್ರಾಮಿಸರಿ ಗಮನಿಸಿ ಮಾತ್ರ ಅಥವಾ ಹಣದ ಒಂದು ನಿರ್ದಿಷ್ಟ ಮೊತ್ತವನ್ನು ಪಾವತಿಸಲು ತಯಾರಕ ಸಹಿ ಬೇಷರತ್ ಜವಾಬ್ದಾರಿ ಹೊಂದಿರುವ ಒಂದು ಬರವಣಿಗೆ (ಬ್ಯಾಂಕ್ ಸೂಚನೆ ಅಥವಾ ಕರೆನ್ಸಿ ನೋಟುಗಳನ್ನು ಕಾರಣ), ಆಗಿದೆ ನಿರ್ದಿಷ್ಟ ವ್ಯಕ್ತಿ ಅಥವಾ ವಾದ್ಯ ಧಾರಕ ಕ್ರಮವನ್ನು ಹೊಂದಿದೆ".
ವಿನಿಮಯ ಮಸೂದೆಯ ಪರಿಚಯ
ವಿನಿಮಯ ಅಥವಾ "ಡ್ರಾಫ್ಟ್" ಮಸೂದೆಯು ಲಿಖಿತ ಕ್ರಮವಾಗಿದೆ ಡ್ರಾಯರ್ ಗೆ ಡ್ರಾಯಿ ಹಣಪಾವತಿಸಿ ಸ್ವೀಕರಿಸುವವ. ವಿನಿಮಯ ಮಸೂದೆಯ ಸಾಮಾನ್ಯ ವಿಧವಾಗಿದೆ ಚೆಕ್ (ಚೆಕ್ ಅಮೆರಿಕನ್ ಇಂಗ್ಲೀಷ್ ವಿನಿಮಯ ವಿಧೇಯಕದ ಬ್ಯಾಂಕರ್ ಪ್ರೇರಣೆಯನ್ನು ಮತ್ತು ಬೇಡಿಕೆ ಕೊಡಬೇಕಾದ ಎಂದು ಹೆಸರಿಸಲಾಗಿದೆ). ವಿನಿಮಯದ ಬಿಲ್ಲುಗಳು ಅಂತಾರಾಷ್ಟ್ರೀಯ ವ್ಯಾಪಾರದಲ್ಲಿ ಮುಖ್ಯವಾಗಿ ಬಳಸಲಾಗುತ್ತದೆ, ಮತ್ತು ಒಂದು ನಿರ್ದಿಷ್ಟ ದಿನಾಂಕವನ್ನು ಧಾರಕ ನಿರ್ದಿಷ್ಟ ಮೊತ್ತವನ್ನು ಅವರ ಬ್ಯಾಂಕ್ ವ್ಯಕ್ತಿಯಿಂದ ಮೂಲಕ ಆದೇಶಗಳನ್ನು ಬರೆಯಲಾಗಿದೆ. ಕಾಗದದ ಹಣದ ಆಗಮನಕ್ಕೆ ಮುನ್ನ, ವಿನಿಮಯದ ಬಿಲ್ಲುಗಳು ವಿನಿಮಯ ಸಾಮಾನ್ಯ ಸಾಧನವಾಗಿದೆ. ಅವರು ಸಾಮಾನ್ಯವಾಗಿ ಇಂದು ಬಳಸಲಾಗುವುದಿಲ್ಲ.
ವಿನಿಮಯ ಮಸೂದೆ, ೧೯೩೩
ವಿನಿಮಯ ಮಸೂದೆಯು ಮೂಲಭೂತವಾಗಿ ಮೂರನೆಯ ವ್ಯಕ್ತಿಗೆ ಹಣವನ್ನು ಮತ್ತೊಂದು ವ್ಯಕ್ತಿಯಿಂದ ಮಾಡಿದ ಆದೇಶವನ್ನು ಆಗಿದೆ. ವಿನಿಮಯ ಮಸೂದೆಯು ಅದರ ಆರಂಭದಲ್ಲಿ ಮೂರು ಪಕ್ಷಗಳು-ಡ್ರಾಯರ್, ಡ್ರಾಯಿ ಮತ್ತು ಸ್ವೀಕರಿಸುವವ ಅಗತ್ಯವಿದೆ. ಬಿಲ್ ಸೆಳೆಯುವ ವ್ಯಕ್ತಿ ಡ್ರಾಯರ್ ಕರೆಯಲಾಗುತ್ತದೆ. ಅವರು ಮೂರನೇ ವ್ಯಕ್ತಿಗೆ ಹಣ ಪಾವತಿಸಲು ಆದೇಶ ನೀಡುತ್ತಾನೆ. ಬಿಲ್ ಸರಿಸಮ ಯಾರ ಮೇಲೆ ಪಕ್ಷದ ಡ್ರಾಯಿ ಕರೆಯಲಾಗುತ್ತದೆ. ಅವರು ತೆರಬೇಕಾಗಿ ಯಾರಿಗೆ ಬಿಲ್ ಸಂಬೋಧಿಸಲ್ಪಡುತ್ತದೆ ಮತ್ತು ಯಾರು ವ್ಯಕ್ತಿ. ಅವರು ಬಿಲ್ ಪಾವತಿಸಲು ತನ್ನ ಇಚ್ಛೆ ಸೂಚಿಸಿದಾಗ ಒಂದು ಸ್ವೀಕರಿಸುವವನು ಆಗುತ್ತದೆ. ಬಿಲ್ ಒಲವು ಅವರ ಪಕ್ಷದ ಡ್ರಾ ಅಥವಾ ಸ್ವೀಕರಿಸುವವ ಕರೆಯಲಾಗುತ್ತದೆ ಪಾವತಿಸಲಾಗುವುದು ಇದೆ. ಪಕ್ಷಗಳ ಅಗತ್ಯವಿದೆ ಎಲ್ಲಾ ವಿಭಿನ್ನ ವ್ಯಕ್ತಿಗಳ ಸಾಧ್ಯವಿಲ್ಲ. ಹೀಗಾಗಿ, ಕಾರ್ಮಿಕ ಸ್ವತಃ ತನ್ನ ಸಲುವಾಗಿ ಪಾವತಿಸಬೇಕು ಮೇಲೆ ಸೆಳೆಯಲು. ವಿನಿಮಯ ಮಸೂದೆಯು ಪ್ರತಿಯಾಗಿ ಹೀಗೆ ಅನಿರ್ದಿಷ್ಟವಾಗಿ ನಾಲ್ಕನೇ ಅದನ್ನು ಒಪ್ಪಿ, ಮತ್ತು ಮೂರನೇ ವ್ಯಕ್ತಿಯ ಪರವಾಗಿ ಸ್ವೀಕರಿಸುವವ ಅನುಮೋದನೆ ಮಾಡಬಹುದು. "ಕಾಲಕ್ರಮೇಣ ಧಾರಕ" ಹಾಗೆ ಹಿಂದಿನ ಸ್ವೀಕರಿಸುವವ ಅಥವಾ ಧೃಡೀಕೃತ ನಿಷ್ಕ್ರಿಯಗೊಳಿಸಲಾಗಿದೆ ಯಾವುದೇ ಪ್ರತಿಹೇಳಿಕೆಗಳು ಇರಲಿ ಡ್ರಾಯಿ ಮತ್ತು ಎಲ್ಲಾ ಹಿಂದಿನ ಎನ್ಡೋಸರ್ಸ್ ವಿರುದ್ಧ ಬಿಲ್ ಪ್ರಮಾಣವನ್ನು ಪ್ರತಿಪಾದಿಸಬಹುದು. ಈ ಮಸೂದೆಯನ್ನು ನೆಗೋಶಬಲ್ ಎಂದು ಹೇಳುವ ಮೂಲಕ ಅರ್ಥ ಏನು. ಕೆಲವು ಸಂದರ್ಭಗಳಲ್ಲಿ ಮಸೂದೆಯನ್ನು "ನಡೆಯಲು ಸಾಧ್ಯವಿಲ್ಲ" ಗುರುತಿಸಲಾಗುತ್ತದೆ - ನೋಡಿ ಪರೀಕ್ಷೆಗಳಿಗೆ ಕ್ರಾಸಿಂಗ್. ಆ ಸಂದರ್ಭದಲ್ಲಿ ಇನ್ನೂ ಮೂರನೇ ವ್ಯಕ್ತಿಯ ವರ್ಗಾಯಿಸಬಹುದು, ಆದರೆ ಮೂರನೇ ಪಕ್ಷದ ವರ್ಗಮಾಡುವವನು ಉತ್ತಮವಾದುದು ಬಲ ಹೊಂದಬಹುದು.
ಯುನೈಟೆಡ್ ಸ್ಟೇಟ್
ಯುನೈಟೆಡ್ ಸ್ಟೇಟ್ಸ್ನಲ್ಲಿ, ಲೇಖನ ೩ ಮತ್ತು ಕಲಂ ೪ ಯುನಿಫಾರ್ಮ್ ಕಮರ್ಷಿಯಲ್ ಕೋಡ್ ಉಪಕರಣ ಯುಸಿಸಿ ಕಲಮ್ ೮ ಆಡಳಿತದಲ್ಲಿರುತ್ತದೆ ಹೊರತು (ಯುಸಿಸಿ), ನೀಡಿಕೆಯ ಮತ್ತು ದಲ್ಲಾಳಿಗಳೇ ಇನ್ಸ್ಟ್ರುಮೆಂಟ್ಸ್ ವರ್ಗಾವಣೆ ಆಡಳಿತ. ಯುನಿಫಾರ್ಮ್ ಕಮರ್ಷಿಯಲ್ ಕೋಡ್ ವಿವಿಧ ರಾಜ್ಯ ಕಾನೂನು ಶಾಸನಗಳು §§೩-೧೦೪(ಒಂದು) (ಡಿ) ಒಂದು ನೆಗೋಶಬಲ್ ವಾದ್ಯ ಅಲ್ಲ ಏನು ಮತ್ತು ಯಾವ ಕಾನೂನುಬದ್ಧ ವ್ಯಾಖ್ಯಾನವು ನಿಯಮದಲ್ಲಿ ಮೂಲಕ: ೩-೧೦೪ §. ನೆಗೋಶಬಲ್ ವಾದ್ಯ.
(ಒಂದು) ಉಪವಿಭಾಗಗಳ ಮತ್ತು ಒದಗಿಸಿದ ಹೊರತುಪಡಿಸಿ, "ಸಂಧಾನ ವಾದ್ಯ" ಬೇಷರತ್ತು ಭರವಸೆಯನ್ನು ಅಥವಾ ವೇಳೆ, ಅಥವಾ ಆಸಕ್ತಿ ಅಥವಾ ಭರವಸೆ ಅಥವಾ ಕ್ರಮವನ್ನು ವಿವರಿಸಲಾಗಿದೆ ಇತರ ಆರೋಪಗಳನ್ನು ಇಲ್ಲದೆ, ಹಣದ ನಿಗದಿತ ಮೊತ್ತವನ್ನು ಪಾವತಿ ಸಲುವಾಗಿ ಅರ್ಥ : (೧) ಹಿಡಿಯುವವನಿಗೆ ಅಥವಾ ಬಿಡುಗಡೆ ಅಥವಾ ಮೊದಲ ಹೊಂದಿರುವವರ ಹಿಡಿತದಲ್ಲಿ ಬರುತ್ತದೆ ಇದೆ ಸಮಯದಲ್ಲಿ ಆದೇಶ ಪಾವತಿಸಲಾಗುವುದು; (೨) ಬೇಡಿಕೆಯ ಮೇಲೆ ಅಥವಾ ಒಂದು ನಿರ್ದಿಷ್ಟ ಸಮಯದಲ್ಲಿ ಪಾವತಿಸಲಾಗುವುದು; ಮತ್ತು (೩), ಭರವಸೆಯ ಅಥವಾ ಹಣದ ಸಂದಾಯದ ಜೊತೆಗೆ ಯಾವುದೇ ಆಕ್ಟ್ ಮಾಡಲು ಪಾವತಿ ಆದೇಶ, ಆದರೆ ಭರವಸೆ ಅಥವಾ (ನಾನು) ಒಂದು ಅಂಡರ್ಟೇಕಿಂಗ್ ಅಥವಾ ನೀಡಲು ಶಕ್ತಿ ಹೊಂದಿರಬಹುದು ಸಲುವಾಗಿ, ನಿರ್ವಹಿಸಲು ವ್ಯಕ್ತಿ ಯಾವುದೇ ಜವಾಬ್ದಾರಿ ಅಥವಾ ಸೂಚನಾ ರಾಜ್ಯ ಇಲ್ಲ ಅಥವಾ, ಪಾವತಿ ಭದ್ರತೆಗೆ (೨) ಹಿಡುವಳಿದಾರನಿಗೆ ಒಂದು ಅಧಿಕಾರ ಅಥವಾ ಅಧಿಕಾರದ ತೀರ್ಪು ಅರಿಕೆ ಅಥವಾ ಮೇಲೆ ಅರ್ಥ ಅಥವಾ ಮೇಲಾಧಾರ ವಿಲೇವಾರಿ, ಅಥವಾ (೩) ಯಾವುದೇ ಕಾನೂನಿನ ಲಾಭ ಮನ್ನಾ ಲಾಭ ಅಥವಾ ಒಂದು ಕರಾರುಬದ್ದ ರಕ್ಷಣೆ ಉದ್ದೇಶಿಸಲಾಗಿದೆ ಮೇಲಾಧಾರ ರಕ್ಷಿಸಲು. (ಬಿ) "ಉಪಕರಣ" ಒಂದು ನೆಗೋಶಬಲ್ ವಾದ್ಯ ಅರ್ಥ. (ಸಿ) ಪ್ಯಾರಾಗ್ರಾಫ್ (೧) ಹೊರತುಪಡಿಸಿ, ಉಪವಿಭಾಗ (ಒಂದು) ಅವಶ್ಯಕತೆಗಳನ್ನು ಎಲ್ಲಾ ಭೇಟಿ, ಮತ್ತು ಅನ್ಯಥಾ (ಎಫ್) ಒಂದು ನೆಗೋಶಬಲ್ ವಾದ್ಯ ಮತ್ತು ಒಂದು ಚೆಕ್ ಸಬ್ಸೆಕ್ಷನ್ನಲ್ಲಿ "ಚೆಕ್" ವ್ಯಾಖ್ಯಾನವನ್ನು ಸೇರುತ್ತದೆ ಆದೇಶವನ್ನು. , ಇದು ಬಿಡುಗಡೆ ಅಥವಾ ಮೊದಲ ಹೊಂದಿರುವವರ ಹಿಡಿತದಲ್ಲಿ ಬರುತ್ತದೆ ಇದೆ ಸಮಯದಲ್ಲಿ, ಇದು ಒಂದು ಎದ್ದು ಹೇಳಿಕೆ ಹೊಂದಿದ್ದರೆ (ಡಿ) ಒಂದು ಭರವಸೆಯನ್ನು ಅಥವಾ ಚೆಕ್ ಬೇರೆ ಸಲುವಾಗಿ ಭರವಸೆಯನ್ನು ಅಥವಾ ಸಲುವಾಗಿ ಪರಿಣಾಮವು ಆದಾಗ್ಯೂ ವ್ಯಕ್ತಪಡಿಸಿದರು, ಸಲಕರಣೆ ಅಲ್ಲ ನೆಗೋಶಬಲ್ ಅಥವಾ ಈ ಲೇಖನ ಆಡಳಿತ ಒಂದು ವಾದ್ಯ ಅಲ್ಲ. ಈ ಕೆಳಗಿನ ಅಗತ್ಯತೆಗಳನ್ನು ಪೂರೈಸಬೇಕು:
ಯುಸಿಸಿ ಲೇಖನ ೩, ಅಥವಾ ಲೇಖನ ೮. ಆಡಳಿತ ಭದ್ರತಾ ಲೇಖನ ೪ಎ ಆಡಳಿತ ಪಾವತಿ ಆದೇಶ, ಹಣ ಅನ್ವಯಿಸುವುದಿಲ್ಲ.
ಸಮಾಲೋಚನಾ ಮತ್ತು ಜಾಹಿರಾತು
ಮೂಲ ಕರಾರುಬದ್ದ ಮತ್ತು ಕರಾರುದಾರ ಹೊರತಾದ ವ್ಯಕ್ತಿ ಒಂದು ನೆಗೋಶಬಲ್ ವಾದ್ಯ ಪಕ್ಷಗಳು ಆಗಬಹುದು. ಹೀಗೆ ಇದು ಅತ್ಯಂತ ಸಾಮಾನ್ಯ ರೀತಿಯಲ್ಲಿ ಒಬ್ಬರ ಇರಿಸುವುದರ ಮೂಲಕ ಸಹಿ ವಾದ್ಯ ("ಜಾಹಿರಾತು") ಮೇಲೆ: ಸಹಿ ವ್ಯಕ್ತಿ, ಸಹಿ ಉಪಕರಣದ ಪಾವತಿ ಪಡೆಯಲು ಅಥವಾ ಸ್ವಾಧೀನಪಡಿಸಿಕೊಳ್ಳುವ ಅಥವಾ ವಾದ್ಯ ಹಕ್ಕುಗಳನ್ನು ವರ್ಗಾವಣೆ ಉದ್ದೇಶದಿಂದ ಹಾಗೆ ಮಾಡಿದರೆ ಸಮ್ಮತಿ ಕರೆಯಲಾಗುತ್ತದೆ. ಯುಸಿಸಿ ಒಳಗೊಂಡಿದೆ ಕೋಡ್ ಪರಿಗಣಿಸಿದ್ದ ಒಡಂಬಡಿಕೆಗಳ ಐದು ರೀತಿಯ ಇವೆ ಲೇಖನ ೩, ಪರಿಚ್ಛೇದ ೨೦೪-೨೦೬: "ಆಮಿ ಕ್ರಮವನ್ನು ಪಾವತಿಸುವ", ಉದಾಹರಣೆಗೆ - ಒಂದು ನಿರ್ದಿಷ್ಟ ವ್ಯಕ್ತಿಗೆ ವಾದ್ಯ ವರ್ಗಾಯಿಸಲು ಸಾರಾಂಶ ಇದು ಸಮ್ಮತಿ ವಿಶೇಷ ಬೆಂಬಲವನ್ನು ಯಾವುದೇ ಹೆಚ್ಚುವರಿ ಸಂಕೇತಗಳನ್ನು ಹೊಂದಿಲ್ಲದ ಸ್ವೀಕರಿಸುವವ ಅಥವಾ ಪಡೆದವರಿಂದ ಜಾಹಿರಾತು ಖಾಲಿ ಅಥವಾ ಬೆಂಬಲವನ್ನು ಹೊಂದಿದೆ (ಆದ್ದರಿಂದ ಧಾರಕ ಪಾವತಿಸಬೇಕು ಅಳತೆಗೋಲಾಗಿಡಲು ತೋರಿಸಿಕೊಳ್ಳುವ) ಖಾಲಿ ಜಾಹಿರಾತು. ಹಣ ("ಸಂಗ್ರಹ" "ಮಾತ್ರ ಠೇವಣಿ" ಉದಾ) ಒಂದು ನಿರ್ದಿಷ್ಟ ರೀತಿಯಲ್ಲಿ ಅನ್ವಯಿಸಲಾಗುತ್ತದೆ ಪಡೆದಿರಬೇಕು ಸಾರಾಂಶ ಇದು ಸಮ್ಮತಿ ಒಂದು ನಿರ್ಬಂಧಿತ ಬೆಂಬಲವನ್ನು ಮತ್ತು, ಪೂರ್ವಾನ್ವಯ ಹೊಣೆಗಾರಿಕೆ ತಳ್ಳಿಹಾಕುವುದು ತೋರಿಸಿಕೊಳ್ಳುವ ಸಮ್ಮತಿ (ಸಲಕರಣೆಯಲ್ಲಿ ಅಥವಾ ಜಾಹಿರಾತು ಭಾಗವಾಗಿ "ಅವಲಂಬನ ಇಲ್ಲದೆ" ಪದಗಳ ಶಾಸನ ಮೂಲಕ ಅರ್ಹ ವಾದ್ಯವನ್ನು ಜಾಹಿರಾತು ಕರೆಯಲಾಗುತ್ತದೆ). ನಿಯಮಗಳು ಮತ್ತು ಷರತ್ತುಗಳು ಸೇರಿಸಲು ತೋರಿಸಿಕೊಳ್ಳುವ ಸಮ್ಮತಿ ಷರತ್ತಿನ ಜಾಹಿರಾತು ಕರೆಯಲಾಗುತ್ತದೆ - ಉದಾಹರಣೆಗೆ, "ಅವರು ಗುರುವಾರ ನವೆಂಬರ್ ೧೫, ೨೦೦೭ ಮುಂದಿನ ನನ್ನ ಹುಲ್ಲುಹಾಸಿನ ರೇಕ್ಗಳನ್ನು ವೇಳೆ, ಆಮಿ ಕ್ರಮವನ್ನು ಪಾವತಿಸುವ". ಯುಸಿಸಿ ಈ ಪರಿಸ್ಥಿತಿಗಳು ಕಡೆಗಣಿಸಲಾಗಿದೆ ಎಂದು ಹೇಳುತ್ತದೆ. ಒಂದು ಟಿಪ್ಪಣಿ ಅಥವಾ ಕರಡು ವಾದ್ಯ ಹೊಂದುವ ವ್ಯಕ್ತಿಗೆ ತೀರ್ಮಾನಿಸಲಾಯಿತು ವೇಳೆ ವಿಶ್ವಾಸ ಫಾರ್ ಮೌಲ್ಯವನ್ನು;ಯಾವುದೇ ಸೂಚನೆ ಇಲ್ಲದೆ ರಕ್ಷಣಾ ಪಾವತಿ, ವರ್ಗಾಯಿತ ಒಂದು ಆಗಿದೆ ಕಾಲಕ್ರಮೇಣ ಹೋಲ್ಡರ್ ಮತ್ತು ಉಪಕರಣದ ತಯಾರಕ ಕೆಲವು ನಿಜವಾದ ರಕ್ಷಣಾ ಹೊರತುಪಡಿಸಿ, ಮೂಲ ಸ್ವೀಕರಿಸುವವ ವಿರುದ್ಧ ಪ್ರತಿಪಾದಿಸಲು ಸಾಧ್ಯವಾಗುತ್ತದೆ ಇದು ರಕ್ಷಣಾ ತುತ್ತಾದರೂ ಇಲ್ಲದೆ ವಾದ್ಯ ವಿಧಿಸಿಕೊಳ್ಳಬಲ್ಲರು. ಈ ನಿಜವಾದ ರಕ್ಷಣಾ ಉಪಕರಣದ (೧) ಫೋರ್ಜರಿ ಸೇರಿವೆ; ವಾದ್ಯ ಸ್ವಭಾವದ ಎಂದು (೨) ವಂಚನೆ ಸಹಿ (೩) ವಾದ್ಯ ಮಾರ್ಪಾಡು (೪) ಕುಗ್ಗಲು ಸಹಿಮಾಡಿದ ಅಶಕ್ತತೆ (೫) ಸಹಿಮಾಡಿದ ಆಚರಣೆ (೬) ಬಲವಂತದಿಂದ (೭) ದಿವಾಳಿತನದ ಬಿಡುವ ಮತ್ತು (೮) ವಾದ್ಯ ಸಿಂಧುತ್ವವನ್ನು ಎಂದು ಸೀಮಿತತೆಯ ಶಾಸನವು ಓಟ. ಹೋಲ್ಡರ್ ಇನ್ ಕಾರಣ ಕೋರ್ಸ್ ನಿಯಮ ಆಧುನಿಕ ಆರ್ಥಿಕತೆಯಲ್ಲಿನ ಕಾರ್ಯಸಾಧ್ಯ ನೆಗೋಶಬಲ್ ವಾದ್ಯಗಳ ಉಚಿತ ವರ್ಗಾವಣೆ ಮಾಡುವ ಅಲ್ಲಗಳೆಯುವ ಭಾವನೆಗಳನ್ನು ಕಲ್ಪನೆಯೊಂದಿಗೆ ಆಗಿದೆ. ವ್ಯಾಪಾರ ಸಾಮಾನ್ಯ ಕೋರ್ಸ್ ಸಲಕರಣೆಯು ಖರೀದಿ ಒಂದು ವ್ಯಕ್ತಿ ಅಥವಾ ಘಟಕ ಸಮಂಜಸವಾಗಿ ತಯಾರಕ ಮತ್ತು ವ್ಯಕ್ತಿಯ ನಡುವೆ ವಿವಾದ ಸ್ವತಃ ಒಳಗೊಂಡ ಇಲ್ಲದೆ, ತಯಾರಕ ಅವಮಾನ ಒಳಪಟ್ಟಿರುತ್ತದೆ ನೀಡುವ ಸಂದರ್ಭದಲ್ಲಿ ಹಣ, ಮತ್ತು ಎಂದು ನಿರೀಕ್ಷಿಸಬಹುದು ಯಾರಿಗೆ ವಾದ್ಯ ಮೊದಲ (ಈ ಕೇವಲ ಹೊಂದಿರುವವರು ಸಂಭವಿಸುವುದರಿಂದ ಕಡಿಮೆ ಹಕ್ಕುಗಳನ್ನು ಮತ್ತು ಜವಾಬ್ದಾರಿಗಳನ್ನು ಗೆ ಹೋಲಿಸಬಹುದು) ನೀಡಲಾಗಿತ್ತು. ನಿರ್ದಿಷ್ಟ ರಾಜ್ಯದ ಆದ ಕಾನೂನು ಜಾರಿಗೆ ಸಮಾನ ವಾಣಿಜ್ಯ ಕೋಡ್ ಅನುಚ್ಛೇದ ೩ ಕಾಲಕ್ರಮೇಣ ಪಡಿಸಿತು ಹೊಂದಿರುವವರಿಗೆ ಲಭ್ಯವಿರುವ ನಿಜವಾದ ರಕ್ಷಣಾ ಆಲೋಚಿಸಿ. ಮೇಲ್ಕಂಡ ಸಂಬಂಧಿತ ಕಾನೂನು ಸಿದ್ಧಾಂತ ಹಾಗೂ ಅನ್ವಯಗಳೊಂದಿಗೆ ಭಾವಿಸುತ್ತದೆ ಅನುಸರಣೆ ಆಗಿದೆ. ಪ್ರಾಯೋಗಿಕವಾಗಿ, ಅವರು ವಂಚಿಸಲಾಗಿದೆಯೆಂದು ಅಥವಾ ಇಲ್ಲದಿದ್ದರೆ ಅನ್ಯಾಯವಾಗಿ ಸ್ವೀಕರಿಸುವವ ಆದಾಗ್ಯೂ ಅವಲಂಬಿಸಬೇಕಾಯಿತು ನಂತರದ ಅಗತ್ಯ, ಕಾಲಕ್ರಮೇಣ ಒಂದು ಹೋಲ್ಡರ್ ಪಾವತಿಸಲು ನಿರಾಕರಿಸಬಹುದು ವ್ಯವಹರಿಸುತ್ತಾನೆ ಮಾಡಲಾಗಿದೆ ಭಾವಿಸುತ್ತಾನೆ ಒಬ್ಬ ಸಲಕರಣೆಯಲ್ಲಿ ಕರಾರುಬದ್ದ ದಾವೆ ಸಲಕರಣೆಯಲ್ಲಿ ಚೇತರಿಸಿಕೊಳ್ಳಲು.
ಬಳಕೆ
ಧಾರಕ ದಸ್ತಾವೇಜುಗಳು ವಿರಳವಾಗಿ ಆ ದಾಖಲಿಸಿದವರು ಇದ್ದರೂ, ಹೊಂದಿದವನು ವಾಣಿಜ್ಯ ಪತ್ರ ಸ್ವೀಕರಿಸುವವ ಎಂದು ಹೆಸರಿಸಲಾಗಿದೆ ಹೋಲ್ಡರ್ ಒಪ್ಪಿ ಒಂದು ಧಾರಕ ವಾದ್ಯ ವಾದ್ಯ ಬದಲಾಯಿಸಬಹುದು. ಸರಿಯಾದ ಹೋಲ್ಡರ್ ಕೇವಲ ಪತ್ರದ ಹಿಂಭಾಗದಲ್ಲಿ ಸಹಿ ಮತ್ತು ಮೂಲ ಸ್ವೀಕರಿಸುವವ ಇಂತಹ ತಿಳಿಸುವ ಅದಕ್ಕೆ ನೋಟರಿಯಿಂದ ಸಹಿ ಪಡೆಯಬೇಕು ದಾಖಲೆ ಪತ್ರಗಳಿಗೆ ಸಹಿ ಹೊರತು ಇತ್ತೀಚಿನ ವರ್ಷಗಳಲ್ಲಿ, ತೃತೀಯ ಚೆಕ್ ಅತ್ಯಂತ ಬ್ಯಾಂಕುಗಳು ಸನ್ಮಾನಿಸಲಾಗುತ್ತದೆ ಆದರೂ ವಾದ್ಯ, ಕಾಗದದ ಧಾರಕ ಆಗುತ್ತದೆ. ಪರ್ಯಾಯವಾಗಿ, ಒಂದು ವ್ಯಕ್ತಿ ಅಥವಾ ಕಂಪನಿಯು ಒಂದು ಬರೆಯಬಹುದು ಚೆಕ್ "ನಗದು" ಅಥವಾ "ಬೇರರ್" ಪಾವತಿಸಬೇಕು ಮತ್ತು ಧಾರಕ ವಾದ್ಯ ರಚಿಸಲು. ಇದು ನಗದು ಕಾನೂನುಬದ್ಧವಾಗಿ ಸುಮಾರು ಒಳ್ಳೆಯ ಗ್ರೇಟ್ ಆರೈಕೆ, ವಾದ್ಯ ಭದ್ರತೆಯ ತೆಗೆದುಕೊಳ್ಳಬೇಕು.
ವಿನಾಯಿತಿಗಳು
ವಸ್ತುಗಳನ್ನು ಸಂಬಂಧಿಸಿದಂತೆ ಜವಾಬ್ದಾರಿಗಳನ್ನು ಆಡಳಿತ ಕಾನೂನು ದಲ್ಲಾಳಿಗಳೇ ಇನ್ಸ್ಟ್ರುಮೆಂಟ್ಸ್ ಅನ್ವಯಿಸುವ ಕಾನೂನು ಹೋಲುವ ಅಥವಾ ಪಡೆದ ಸಾಧ್ಯತೆಗಳಿವೆ ಕಾಯಿದೆಯನ್ವಯ, ಈ ಕೆಳಗಿನ ದಲ್ಲಾಳಿಗಳೇ ಇನ್ಸ್ಟ್ರುಮೆಂಟ್‌ಗೆ ತುಂಬುವುದು: ಬಿಲ್ಲುಗಳು ಮತ್ತು ಕೋಡ್ ಅನುಚ್ಛೇದ ೭ ನಿಯಂತ್ರಿಸಲ್ಪಡುತ್ತವೆ ಶೀರ್ಷಿಕೆ ಇತರ ದಾಖಲೆಗಳನ್ನು. ಆದರೆ, ಅಡಿಯಲ್ಲಿ ನೌಕಾ ಇಲಾಖೆಗೆ ಕಾನೂನು, ತುಂಬುವುದು ವಿಧೇಯಕದ ಎರಡೂ ನೆಗೋಶಬಲ್ ಅಥವಾ ತುಂಬುವುದು 'ಆದೇಶ' ಬಿಲ್ ಅಥವಾ ಅನಪೇಕ್ಷಿತ ಅಥವಾ ತುಂಬುವುದು 'ನೇರ' ಬಿಲ್ ಇರಬಹುದು. ಡೀಡ್ಸ್ ಒಂದು ಆದರೂ ಮತ್ತು ರಿಯಲ್ ಎಸ್ಟೇಟ್ ಆಸಕ್ತಿಗಳು ರವಾನಿಸುವ ಇತರ ದಾಖಲೆಗಳನ್ನು, ಅಡಮಾನ ಲೇಖನ ೩ ನಿರ್ವಹಿಸುತ್ತದೆ ಒಂದು ಪ್ರಾಮಿಸರಿ ನೋಟ್ ಭದ್ರತೆಗೆ ಮಾಡಬಹುದು. ಸಾಲದ ಲೆಟರ್ಸ್ ಕೋಡ್ ಅನುಚ್ಛೇದ ೫ ನಿಯಂತ್ರಿಸಲ್ಪಡುತ್ತವೆ.
ವೀರೇಶ್ವರನಗರ,ಗದಗ
ಇದು ನಗರದ ಹೋಟೆಲ್‌ಗಳ ಸ್ಥಾಪನೆಗೆ ಸೂಕ್ತ ಪ್ರದೇಶ ಕೂಡ ಆಗಿದೆ.
ವಿರೇಶ್ವರ ನಗರ ಹೆಸರನ್ನು ಗದುಗಿನ ವೀರೇಶ್ವರ ಪುಣ್ಯಾಶ್ರಮ ಹೆಸರ ಮೇಲೆ ಇಡಲಾಗಿದೆ.
ಬಾಹ್ಯ ಸಂಪರ್ಕಗಳು
ಹಿಂದು ದೇವಾಲಯಗಳು
ವರ್ಗ:ಗದಗ ಜಿಲ್ಲೆ
Gadag
ಸಿದ್ಧಲಿಂಗ ನಗರ,ಗದಗ
ಸಿದ್ದಲಿಂಗ ನಗರ ಗದಗನ ಒಂದು ಬಡಾವಣೆ.ಇದು ವಿರೇಶ್ವರ ನಗರ ಸುತ್ತುವರೆದಿದೆ. ಇದನ್ನು ಹುಡ್ಕೋ ಕಾಲನಿ ಅಂತಲೂ ಕರೆಯುತ್ತಾರೆ.
ವರ್ಗ:ಗದಗ್ ಜಿಲ್ಲೆ
ಗಂಗಾಪೂರ ಪೇಟ, ಗದಗ
ಗಂಗಾಪೂರ ಪೇಟ ಗದಗನ ಒಂದು ಪುರಾತನ ಬಡಾವಣೆ.
ರೈತಾಪಿ ಜನತೆ ಮತ್ತು ಗ್ರಾಮೀಣ ಬದುಕು ಇಲ್ಲಿ ಇನ್ನೂ ಉಸಿರಾಡುತ್ತಿದೆ. ಪ್ರತಿ ಮೂರು ವರ್ಷಕ್ಕೊಮ್ಮೆ ಇಲ್ಲಿನ ದುರ್ಗಮ್ಮ ದೇವತೆಯ ರಥೋತ್ಸವ ಜರಗುತ್ತದೆ. ಇದೇ ಬಡಾವಣೆಯ ಕುಂಬಾರ ಓಣಿಯಲ್ಲಿ ರಸ್ತೆಯುದ್ದಕ್ಕೂ ಸಗಣಿ ಎರಚಾಟದ ಆಟೋಟವನ್ನು ಕಾಣಬಹುದಾಗಿದೆ.
ವರ್ಗ:ಗದಗ ಜಿಲ್ಲೆ
ಜಿಗ್ಮೆ ಕೇಸರ್ ನಾಮ್ಗ್ಯೆಲ್ ವಾಂಗ್ಚುಕ್
ಜಿಗ್ಮೆ ಕೇಸರ್ ನಾಮ್ಗ್ಯೆಲ್ ವಾಂಗ್ಚುಕ್ (ಹುಟ್ಟು ಫೆಬ್ರುವರಿ ೨೧, ೧೯೮೦) ಭೂತಾನದ ಐದನೇ ದೊರೆ. ಈತ ೨೦೦೬ರ ಡಿಸೆಂಬರ್ ೧೪ರಿಂದ ರಾಜ್ಯಭಾರ ಶುರು ಮಾಡಿ, ಅಧಿಕೃತವಾಗಿ ನವೆಂಬರ್ ೬, ೨೦೦೮ರಂದು ಪಟ್ಟಧಾರಣೆಯಾಯಿತು.
ವರ್ಗ:ಭೂತಾನ್
ತೊಡೆ
ಮಾನವರಲ್ಲಿ ತೊಡೆಯು ಶ್ರೋಣಿ ಕುಹರ ಮತ್ತು ಮೊಣಕಾಲಿನ ನಡುವಿನ ಪ್ರದೇಶ. ಅಂಗರಚನಾಶಾಸ್ತ್ರದ ಪ್ರಕಾರ, ಅದು ಕಾಲಿನ ಭಾಗ.
ತೊಡೆಯಲ್ಲಿನ ಒಂಟಿ ಎಲುಬನ್ನು ಫೀಮರ್ ಎಂದು ಕರೆಯಲಾಗುತ್ತದೆ. ಈ ಎಲುಬು (ಅಡಕ ಎಲುಬಿನ "ಕಾರ್ಟಿಕಲ್ ಬೋನ್" ಅಧಿಕ ಪ್ರಮಾಣದ ಕಾರಣ) ಬಹಳ ದಪ್ಪ ಮತ್ತು ಗಟ್ಟಿಯಾಗಿದೆ, ಮತ್ತು ಸೊಂಟದ ಜಾಗದಲ್ಲಿ ಚೆಂಡುಕುಳಿ ಸಂಧಿ (ಬಾಲ್ ಅಂಡ್ ಸಾಕೆಟ್ ಜಾಯಿಂಟ್) ಹಾಗೂ ಮಂಡಿಯ ಜಾಗದಲ್ಲಿ ಕಾಂಡೈಲರ್ ಸಂಧಿಗೆ ರೂಪಕೊಡುತ್ತದೆ.
ವರ್ಗ:ಮಾನವ ಶರೀರ
ಶ್ರೀ. ನಾರಾಯಣ ಗುರು
ಕೇರಳರಾಜ್ಯದಲ್ಲಿ ಜಾತಿ, ಮತಭೇದಗಳು ಹೆಚ್ಚಾಗಿದ್ದ ಕಾಲದಲ್ಲಿ 'ನಾರಾಯಣ ಗುರು,' ವೆಂಬ, ಒಬ್ಬ ಸಮಾಜಕ ಸುಧಾರಕ, ಉದಯಿಸಿ, ಸಮಾಜದ ತಾರತಮ್ಯಗಳನ್ನು ಕಡಿಮೆಮಾಡಲು ಇಡೀಜೀವನವನ್ನು ಮುಡಿಪಾಗಿಟ್ಟರು. ಅವರು ಪ್ರತಿಪಾದಿಸಿದ ತತ್ವ, ಜಗತ್ತಿನಲ್ಲಿರುವುದು, " ಒಂದೇಜಾತಿ, ಒಂದೇ ಮತ, ಹಾಗೂ ಒಂದೇ ದೇವರು," ಎಂಬ ಸತ್ಯವಾಕ್ಯವನ್ನು. ಸಂಸ್ಕೃತಭಾಷೆಯಲ್ಲಿ ಅದ್ವಿತೀಯ ಪಂಡಿತರಾಗಿದ್ದ ನಾರಾಯಣ ಗುರುಗಳು, ಕೇರಳ ಸಮಾಜದಲ್ಲಿ ಅಸ್ಪೃಶ್ಯತೆಯ ಪಿಡುಗಿಗೆ  ತಮ್ಮದೇ ಆದ ನಿಲುವಿನಲ್ಲಿ, ಸಮಾಧಾನಕರವಾದ ಉಪಾಯಗಳನ್ನು ಕಂಡುಕೊಂಡರು. ಅವರು ಬೋಧಿಸಿದ್ದು, ದೇಶಸೇವೆಯೇ ಈಶ ಸೇವೆಯೆಂದು. ೧೨ನೆ ಶತಮಾನದ ಬಸವಣ್ಣನ ಕಾಲದ ಕ್ರೌರ್ಯಕ್ಕಿಂತ ಇಮ್ಮಡಿ, ಮುಮ್ಮಡಿಯಾದ ಕ್ರೌರ್ಯ, ದೌರ್ಜನ್ಯ, ಹಿಂಸೆ, ಬುದ್ಧಿ ಜೀವಿಗಳ ನಾಡಾದ ಕೇರಳದಲ್ಲಿ ೧೯ನೆ ಶತಮಾನದ ಅಂತ್ಯ ಮತ್ತು ೨೦ನೆ ಶತಮಾನದ ಆರಂಭದಲ್ಲಿ ನಡೆದಿತ್ತು. ಆಗಿನ ಕೇರಳದಲ್ಲಿ ಇಡೀ ಭಾರತದಲ್ಲಿಯೇ ಕಂಡರಿಯದ ಅಮಾನುಷ ವರ್ತನೆ ನಂಬೂದರಿ ಎಂಬ ಬ್ರಾಹ್ಮಣ ವರ್ಗದಿಂದ ಶೂದ್ರರ ಮೇಲೆ, ಅಸ್ಪ್ರಷ್ಯರ ಮೇಲೆ ಮತ್ತು ಸ್ತ್ರೀಯರ ಮೇಲೆ ನಡೆದಿತ್ತು. ಅಂತಹ ಜಾತೀಯತೆ, ಅಸ್ಪ್ರಶ್ಯತೆ ಎಂಬ ವಿಷ ವೃಕ್ಷವು ಇಡೀ ಶೂದ್ರ ಜನಸಮೂಹವನ್ನು ಉಸಿರುಗಟ್ಟಿ ಸಾಯುಸಿತ್ತಿರುವ ಘೋರ ಕ್ರೌರ್ಯದ ತುರಿಯಾವಸ್ಥೆಯಲ್ಲಿ `ಈಳವ' ಎಂಬ ಅಸ್ಪ್ರಶ್ಯ ಜಾತಿಯಲ್ಲಿ ನಾರಾಯಣ ಗುರು ಎಂಬ ಪವಿತ್ರಾತ್ಮನ ಜನ್ಮವಾಯಿತು. ಇಂತಹ ಜಾತೀಯತೆ, ಅಸ್ಪ್ರಶ್ಯತೆ ಎಂಬ ಕೊಳಕಿನಿಂದ ಸಮಾಜ ಕೊಳೆಯುತ್ತಿರುವಾಗ ನಾರಾಯಣ ಗುರುಗಳು ಅವತಾರ ಪುರುಷರಂತೆ, ಪ್ರವಾದಿಯಂತೆ ಜನ್ಮ ತಾಳುತ್ತಾರೆ. ಅನ್ಯ ಧರ್ಮಗಳನ್ನು ಖಂಡಿಸಿ ಅದ್ವೈತ ಮತ ಸ್ಥಾಪನಾಚಾರ್ಯರೆಂದು ಪ್ರಸಿದ್ಧಿ ಪಡೆದ ಶ್ರೀ ಶಂಕರಾಚಾರಾಚಾರ್ಯರು ತಮ್ಮ ಅದ್ವೈತ ಸಿದ್ಧಾಂತಕ್ಕೆ ಓರ್ವ ಹರಿಜನ ಗುರು ಎಂದು ಸ್ವೀಕರಿಸಿಕೊಂಡರೆ, ಕಾಲಕ್ರಮದಲ್ಲಿ ಅವರ ಹುಟ್ಟು ನಾಡಾದ ಕೇರಳವು ಜಾತಿಭೇದ ಮತ್ತು ಅಸ್ಪ್ರಶ್ಯತೆಯ ಹುಚ್ಚರ ಸಂತೆಯಾಯಿತು. ಅಂತಹ ಗೊಂದಲಮಯ ವಾತಾವರಣದಲ್ಲಿ ನಾರಾಯಣ ಗುರುಗಳ ಜನನವಾಯಿತು. ಈಳವ ಜಾತಿ ಕೇರಳದ ಅಸ್ಪ್ರಶ್ಯ ಜಾತಿಗಳಲ್ಲಿ ಒಂದಾಗಿದ್ದಿತು. ಕೇರಳದಲ್ಲಿ ಆ ಜಾತಿಯ ಜನ ೩೦% ಇದ್ದರು. ನಾರಾಯಣ ಗುರುಗಳು ಕೇವಲ ಈಳವ ಜಾತಿಯವರನ್ನಲ್ಲದೆ, ಸಮಸ್ತ ಅಸ್ಪ್ರಶ್ಯ, ನಿಮ್ನ ವರ್ಗದವರನ್ನು ಎಲ್ಲ ಸ್ತರಗಳಲ್ಲಿ ಮೇಲೆ ತರಲು ಮಾಡಿದ ಅವರ ಪ್ರಯತ್ನವನ್ನು ಅವರ ಬದುಕಿನ ಮಹತ್ಸಾಧನೆ ಎನ್ನಬಹುದು. ನಾರಾಯಣ ಗುರುಗಳನ್ನು ಒಂದು ನಿರ್ದಿಷ್ಟ ಜಾತಿಯ ಗುರುವೆಂದು ಭಾವಿಸುವುದು ಸಂಕುಚಿತ ಮನೋಭಾವದ ಪ್ರತೀಕವೆನಿಸುವುದು.
ಪ್ರಾಚೀನ ಮೌಲ್ಯಾದರ್ಶಗಳನ್ನು, ಸತ್ಯವನ್ನು, ಅರಸಿಕೊಂಡು ಹೋಗಿ ಮನೆಯನ್ನು ತ್ಯಜಿಸಿ, ತಪಸ್ಸು ಮಾಡುತ್ತ ಗುಡ್ಡ, ಗಿರಿ, ಬೆಟ್ಟ, ಕಂದರ, ದಟ್ಟಾರಣ್ಯ, ಗುಹೆ, ಪರ್ಣಶಾಲೆಗಳಲ್ಲಿದ್ದು ಅನೇಕ ವರ್ಷ ಸಾಧನೆ ಮಾಡಿದರು.